Javna preduzeća u Bijeljini imaju više od 75 miliona KM duga – Biznis.ba\nNaslovnaBiHJavna preduzeća u Bijeljini imaju više od 75 miliona KM duga\nobjavljeno 18. jun 2021. u 15:41\nIstraživanje je predstavljeno danas u Bijeljini na konferenciji „Rezultati poslovanja i politički uticaj na rad javnih preduzeća u Gradu Bijeljini“ u organizaciji CCI.\nManjak transparentnosti, nedostatak kontrole i izostanak odgovornosti za rezultate poslovanja, kao i politizacija javnih preduzeća, bili su povod organizacije konferencije koja je okupila predstavnike izvršne i zakonodavne vlasti, javnih preduzeća, i druge. Na konferenciji se razgovaralo o rezultatima rada javnih preduzeća, razmatranju izvještaja o radu, imenovanjima rukovodećih kadrova i dostupnosti podataka o radu javnih preduzeća u Gradu Bijeljina.\nGradonačelnik Bijeljine Ljubiša Petrović izrazio je spremnost da u narednom periodu aktivno pristupi aktuelnim problemima sa kojima se suočavaju javna preduzeća u nadležnosti Grada, a na konferenciji je govorio i o trenutnim aktivnostima koje se sprovode s ciljem unapređenja poslovanja i depolitizacije javnih preduzeća.\n– Kada je riječ o prethodnom šestomjesečnom periodu, mi smo u Gradskoj upravi preduzeli inicijativu da se uvođenjem eksternih revizija i jedinice interne revizije uđe u trag poslovanju, narodnom novcu i da u skladu sa revizorskim izvještajem i analizom finansijskog poslovanja posegnemo i za krivičnim prijavama kada se ustanovi osnov sumnje da se nenamjenski trošio novac, da su se namještali tenderi i da imamo sistem sumnjivih javnih nabavki. Mi ćemo koristiti pravne lijekove i u narednom periodu i očekujemo rad drugih nadležnih institucija da takvo poslovanje i sankcionišu – izjavio je Petrović.\nRezultati istraživanja CCI-a su pokazali da snažan uticaj politike na zapošljavanje rukovodećih kadrova u javnim preduzećima, tj. direktora i nadzornih odbora rezultira time da javna preduzeća najčešće djeluju u interesu političke stranke, umjesto u interesu društva i građana i građanki.\nCCI će u narednom periodu u saradnji sa zakonodavnim i izvršnim vlastima raditi na unapređenju zakonske regulative i praksi čime bi se povećala efikasnost javnih preduzeća i smanjio uticaj politike na javna preduzeća, a sve kako bi javna preduzeća u BiH pružala kvalitetne javne usluge građanima i doprinijela većem kvalitetu života građana, saopćeno je iz CCI-a.


Sjajan učinak Jokića, Bjelica solidan, Marjanović bez minuta - Soskanal\n» Sjajan učinak Jokića, Bjelica solidan, Marjanović bez minuta\nObjavio Bojan Pavlović 27/12/2016 - 15:17\nSjajan učinak Jokića, Bjelica solidan, Marjanović bez minuta\nSrpski reprezentativac Nikola Jokić nastavio je da pruža odlične partije u NBA ligi pošto je u noći između ponedeljka i utorka vodio Denver Nagetse do pobede u Los Anđelesu nad Klipersima 106:102.\nOn je za 32 minuta na parketu imao učinak od 24 poena, 10 skokova, 4 asistencije i 3 ukradene lopte. Najveću podršku Jokić je imao u Danilu Galinariju i Vilu Bartonu koji su imalu po 23 poena. Kod Klipersa je najbolji bio Džamal Kroford sa 24 poena.\nU pobedi Minesote nad favorizovanom Atlantom Nemanja Bjelica je imao solidan učinak od 8 poena uz 5 skokova, 3 asistencije i 2 ukradene lopte. Najbolji u Minesoti je bio Karl-Entoni Tauns sa 22 poena i 11 uhvaćenih lopti.\nDetroit je zabeležio neočekivanu pobedu nad aktuelnim šampionom NBA lige Klivlend Kavalirsima 106:90, a Boban Marjanović nije bio ni na klupi. Inače Kavalirsi su bili oslabljeni neigranjem najboljeg igrača Lebrona Džejmsa, a to su najbolje iskoristili Tobajas Heris koji je ubacio 21 poen i Kentavijus Koldvel-Poup sa 18 poena.


Udruženje poslodavaca FBiH protivi se povećanju penzija policajcima - Klix.ba\nUdruženje poslodavaca pozvalo je zastupnike Parlamentu FBiH da ne podrže Zakon o dopuni zakona o policijskim službenicima kojim se definira način penzionisanja policijskih službenika.\n"Ishodom sastanka predstavnika Vlade FBiH i predstavnika sindikata policije, Vlada FBiH je još jednom pokazala, najblaže rečeno, popustljivost prema javnom sektoru. Ovo je samo još jedan u nizu poteza Vlade kojim se jasno definiše neravnopravan tretman između javnih, državnih preduzeća i realnog sektora, na šta Udruženje poslodavaca FBiH već duže vrijeme upozorava", saopćeno je iz Udruženja poslodavaca FBiH.\nKako kažu, realnom sektoru, koji stvara novu vrijednost i puni budžete, otežava se poslovanje na sve moguće načine, dok je Vlada, s druge strane, "osjetljiva" na zahtjeve koji dođu iz javnog sektora, a kojim se samo izvlače novci iz budžeta. Isti ishod će biti i sa ovom odlukom - povećat će se javna potrošnja i nastaviti stvarati dubioza u budžetu.\n"Svjesni smo činjenice da dolaze izbori, ali to nije razlog da Vlada vodi računa samo o penzionerima i državnim službenicima. Stoga, Udruženje poslodavaca FBiH poziva zastupnike i delegate da ne podrže izmjene zakona jer će takvo zakonsko rješenje ići na štetu budžeta", piše u saopćenju.\nParlament FBiH policajac Udruženje poslodavaca


Služba za poslove sa strancima poziva na korištenje sistema ‘E-stranac’ | Krupljani.BA\nSlužba za poslove sa strancima poziva na korištenje sistema ‘E-stranac’\nSlužba za poslove sa strancima (SPS) Bosne i Hercegovine podsjeća sve pravne i fizičke osobe koje pružaju usluge smještaja strancima u BiH da su prema odredbama Zakona o strancima BiH dužni izvršiti prijavu boravka stranaca toj službi.\nZakon istovremeno propisuje i sankcije za neprovođenje ove obaveze, kako za pružaoce usluga smještaja, tako i za strance koji su boravili u BiH, saopćeno je iz Službe za poslove sa strancima BiH.\nSlužba napominje da svoju zakonsku obavezu, zahvaljujući novouspostavljenom online sistemu „E-stranac“, sve pravne i fizičke osobe sada mogu uraditi na veoma jednostavan i efikasan način putem web stranice www.estranac.ba.\nUjedno, korištenjem ovog sistema osigurava se značajna ušteda sredstava, ali i vremena za obveznike prijave.\nSistem za online registraciju boravka stranaca u Bosni i Hercegovini pušten je u rad 12. juna ove godine. Od tada svi hotelijeri, vlasnici hostela, apartmana ili drugih objekata, koji pružaju usluge smještaja strancima u BiH, mogu se prijaviti Službi za poslove sa strancima BiH, kako bi počeli koristiti ovaj sistem.\nSlužba poziva hotelijere, vlasnike hostela, apartmana ili drugih objekata, da se jave u terenske urede Službe, gdje će dobiti svoje korisničke podatke za upotrebu sistema „E stranac“ i na taj način prijavu boravka svih stranaca vršiti iz svojih objekata, na jednostavan način.\nSistem omogućava korištenje i takozvanih čitača pasoša, što znači da se samo skeniranjem putnih isprava može izvršiti popuna svih podataka u sistem, što ubrzava i olakšava kompletan proces. Na ovaj način značajno se ubrzava postupak registracije stranaca, naročito u većim smještajnim objektima gdje dolazi veliki broj stranih gostiju.\nSistem za online prijavu boravka stranaca u velikoj mjeri je unaprijedio kapacitete Službe za poslove sa strancima BiH, koja je stvarno nadležni organ za provođenje Zakona o strancima BiH, u domenu kontrole prijave boravka stranaca. Sistem je značajno povećao i sigurnosni aspekt prijave boravka stranaca u BiH, te u budućnosti može poslužiti za daljnji razvoj turističkog sektora i rast naplate javnih prihoda.


JAVNO KOMUNALNO PREDUĆE „VODOVOD I KANALIZACIJA” UCENJUJE LIST „ZRENJANIN” – Zrenjanin\nJAVNO KOMUNALNO PREDUĆE „VODOVOD I KANALIZACIJA” UCENJUJE LIST „ZRENJANIN”\nVi nama izjavu glavnog urednika, tek onda mi vama informacije\nIz beogradskog „Sinerteka” (Synertech), sa mejl adrese Lane Obradović Gačić, marketing menadžera istoimene firme u vlasništvu Nenada Obradovića, prošlog petka u podne je redakciji lista „Zrenjanin” dostavljeno saopštenje, sa molbom da ga u celini objavi.\nDOGOVOREN PROBNI RAD FABRIKE VODE\n– Dana 23. maja 2018. godine održan je zajednički sastanak predstavnika investitora, Grada Zrenjanina, banke davaoca kredita i Vlade RS, povodom rešenja problema početka rada fabrike vode u Zrenjaninu. Svi učesnici sastanka su se složili sa modelom rešavanja problema, i nastojaće da uz razumevanje i podršku banke omoguće da fabrika u što kraćem roku započne sa probnim radom, a kasnije i sa redovnim poslovanjem. U fazi probnog rada fabrike utvrđivaće se i podešavati svi parametri potrebni za ispravan rad fabrike.\nNakon isteka perioda probnog rada, pod uslovom da fabrika ispunjava parametre, realizovaće se kupoprodaja pod uslovima koje u toku probnog rada dogovore investitor i budući kupac. Najoštrije demantujemo sve neistinite informacije da fabrika ima polovnu opremu, da investitor naplaćuje penale od Grada, da fabrika nije uspela da prečisti vodu na način kako je ugovoreno i slične neistine. Grad Zrenjanin nije u fabriku uložio niti jedan dinar, nikakvi penali nisu ni traženi, niti se plaćaju, a oprema je potpuno nova, nabavljena posebno za ovu fabriku od svetski renomiranih proizvođača – kaže se u saopštenju koje je potpisano sa Konzorcijum „Grupo Zilio Spa”, „Grupo Zilio Synerte” d.o.o. Saopštenje je medijima upućeno dva sata nakon protestnog okupljanja ispred gradske kuće, a u organizaciji Građanske inicijative „Zajedno za vodu”.\nMEDIJI DOVODE JAVNOST U ZABLUDU?\nList „Zrenjanin” se obratio JKP „Vodovod i kanalizacija” putem mejla nakon što su u saopštenju koje su dostavili Građanskoj inicijativi „Zajedno za vodu” rekli da probnog rada fabrike vode nije ni bilo – iako članovi pomenute Inicijative tvrde da smo svi svedoci da je voda iz postrojenja puštena u rad juna prošle godine.\nRedakcija je tražila odgovore na pitanja: ko je „Vodovodu” dao saglasnost da pusti vodu iz postrojenja za prečišćavanje vode za piće u sistem i verifikovao da je to u redu; zašto nije realizovana probna proizvodnja vode, a u skladu sa Ugovorom koja se u njemu navodi; kakva je upotrebna dozvola za vodu, odnosno šta ona znači i kada su rađene analize vode iz postrojenja i ko ih je radio? Od „Vodovoda” je usledio odgovor koji, takođe, prenosimo u celosti.\n– Poznata Vam je činjenica da je JKP „Vodovod i kanalizacija” Zrenjanin uvek spreman i otvoren za saradnju sa svim medijima, pa i listom „Zrenjanin”, po svim pitanjima koja se tiču nadležnosti našeg preduzeća. Više puta je javnost bila svedok kako se dobra volja i spremnost za saradnju zna zloupotrebiti izvrtanjem činjenica i izvlačenjem iz konteksta delova izjava u cilju zadovoljavanja ličnih interesa pojedinaca i zarad njihove lične promocije, pri čemu su tu javnost svesno dovodili u zabludu.\nDa bi takve stvari predupredili, na pitanja u vezi sa izgradnjom postrojenja za prečišćavanje vode više nećemo odgovarati, naročito ne na ona koja u sebi imaju dvosmislenu konotaciju i koja mogu netačnim i zlonamernim prenošenjem dovesti javnost u zabludu, kao i na pitanja koja nisu iz nadležnosti našeg preduzeća i nisu precizno definisana i jasno razumljiva, što se i u pojedinim pitanjima koje ste dostavili može videti.\nU cilju objektivnog i tačnog informisanja javnosti, bez senzacionalizma i pristrasnosti, spremni smo da listu „Zrenjanin” dostavimo sve informacije koje interesuju javnost, kao što smo to uvek i činili, ali pod uslovom da, u vidu teksta, budu objavljene u integralnoj verziji, dakle bez skraćivanja i korekcija. Ukoliko izrazite pristanak da na taj način objavite dostavljene informacije, obavestite nas o tome i takav tekst, sa svim bitnim informacijama i činjenicama u vezi sa izgradnjom postrojenja, a koje se odnose na ingerencije JKP „Vodovod i kanalizacija”, biće Vam sa zadovoljstvom dostavljene u toku sledeće nedelje.\nPotrebno je da dostavite i potpisanu izjavu glavnog i odgovornog urednika gospodina Bubnjevića da će, ukoliko bude želeo da objavi pomenuti tekst, to učiniti tako što će biti objavljen u potpunosti, kao što je prethodno navedeno, bez skraćivanja i korekcija – navode u JKP „Vodovod i kanalizacija”.\nI. I. – Z. D.\n← GORAN KOVAČEVIĆ, GENERALNI DIREKTOR „GOMEKSA”\nLIST „ZRENJANIN” ISTRAŽUJE: ŠTA SE KRIJE IZA MUZIČKIH I PI-AR AGENCIJA ZA IZNAJMLJIVANJE BINE →


Vi ste ovdje:Home»Extra»Uručena zahvalnica kompaniji m:tel za doprinos na unapređenju bezbjednosti saobraćaja\nMinistarstvo saobraćaja i veza Republike Srpske i Agencija za bezbjednost saobraćaja Republike Srpske, 29. i 30. oktobra 2015. godine u Banjaluci, organizovali su Četvrtu međunarodnu konferenciju ,,Bezbjednost saobraćaja u lokalnoj zajednici”.\nKonferenciji su prisustvovali stručnjaci iz oblasti bezbjednosti saobraćaja, te predstavnici različitih institucija i organizacija iz Republike Srpske i regiona, a konferencija je prvenstveno bila posvećena unapređenju bezbjednosti saobraćaja na putevima u Republici Srpskoj.\nKompaniji m:tel je u okviru ove konferencije dodijeljeno priznanje za doprinos na unapređenju bezbjednosti saobraćaja i radu Agencije i Ministarstva, a tom prilikom Neđo Trninić, ministar saobraćaja i veza u Vladi Republike Srpske, uručio je priznanje Milici Stojaković, portparolu kompanije m:tel.\nPodsjećamo, Ministarstvo saobraćaja i veza RS, Agencija za bezbjednost saobraćaja RS, Auto-moto savez RS i kompanija m:tel, kao partner su tokom maja i juna ove godine realizovali kampanju “Ne kucaj, da se ne bi zakucao”, koja je za cilj imala da ukaže na opasnosti kojima su izloženi učesnici u saobraćaju, sa akcentom na one koji koriste mobilni telefon dok su za volanom automobila.\nZavršetkom kampanje nije nestala i opasnost koja se javlja kada god neki vozač posegne za mobilnim telefonom u toku vožnje, te i dalje apelujemo na vozače da voze savjesno, bez upotrebe mobilnih telefona.


SEEbiz.eu / RS / DPS pobjednik, ali ključ drže manjinske partije\nparlamentarni izbori u Crnoj Gori Demokratska partija socijalista Demokratski front\nDatum objave: 17.10.2016. - 07:24:27\nPODGORICA - Nijedan učesnik parlamentarnih izbora u Crnoj Gori, desetih od uvođenja višepartijskog sistema, a četvrtih od obnavljanja nezavisnosti, nije osvojio apsolutnu većinu, što znači da nijedna lista ne može samostalno formirati vlast.\nNa osnovu 100 odsto obrađenog uzorka, CDT je objavio da je DPS osvojio 35 mandata, DF 18, Ključ devet, koliko i Demokrate, SDP četiri, Bošnjačka stranka i SD po dva mandata, a HGI i Albanci Odlučno (Forca, DUA, AA) po jedan mandat. Manjinske stranke odlučuju ko ima većinu. Najveće iznenađenje izbora su Demokrate, a najveći gubitnik Pozitivna, čiji je lider Darko Pajović podnio ostavku zbog lošeg izbornog rezultata i neosvojenog nijednog mandata.\nČetiri opozicione stranke ukupno imaju 39 mandata u parlamentu, koji broji 81 poslanika, tako da će konačnu riječ u formiranju vlade imati manjinske stranke i Socijaldemokrate, nastale cijepanjem SDP-a.\nOtuda pozivi opozicije manjinskim strankama da dobro procijene prije nego što odluče kome će dati podršku.\nNa parlamentarnim izborima učestvovalo je 17 izbornih lista


Rusija spremna da neutrališe svaku provokaciju na Crnom moru - 11.11.2021, Sputnik Srbija\nRusija spremna da neutrališe svaku provokaciju na Crnom moru\nKrim: Rusija spremna da neutrališe svaku provokaciju na Crnom moru\nPrema njenim rečima, Rusija je vrlo svesna da je pojačana vojna aktivnost SAD i njenih saveznika u Crnom moru ozbiljan destabilišući faktor u regionu Azovskog i Crnog mora.Ministarstvo odbrane Rusije ranije je saopštilo da se na Crnom moru primećuje povećana vojna aktivnost Sjedinjenih Američkih Država i njenih saveznika iz NATO-a.\nrusija, crno more, sad, rusija – vojska i naoružanje\n© Sputnik / Konstantin Mihalьčevskiй / Uđi u foto-galerijuVeliki desantni brod "Novočerkask" i helikopteri Mi-8 na vojnim vežbama Crnomorske flote na Krimu\nRusija je spremna da neutrališe sve provokacije u crnomorskom regionu, izjavila je za Sputnjik senator sa Krima Olga Kovitidi.\n„Spremni smo na sve provokacije i spremni smo da ih neutrališemo. Na Krimu je raspoređena velika borbeno sposobna grupa kopnenih trupa i snaga Crnomorske flote koja može da pruži otpor oružanim snagama kako Sjedinjenih Američkih Država, tako i njenih saveznika“, istakla je Kovitidi.\nPrema njenim rečima, Rusija je vrlo svesna da je pojačana vojna aktivnost SAD i njenih saveznika u Crnom moru ozbiljan destabilišući faktor u regionu Azovskog i Crnog mora.\nMinistarstvo odbrane Rusije ranije je saopštilo da se na Crnom moru primećuje povećana vojna aktivnost Sjedinjenih Američkih Država i njenih saveznika iz NATO-a.


Lukšić: Mnoge je odluka o otvaranju pregovora ujela za srce - Vijesti.me\nLukšić: Mnoge je odluka o otvaranju pregovora ujela za srce\nLukšić nije demantovao niti potvrdio da li očekuje da ostane premijer ukoliko njegova partija pobijedi na izborima Edit\nMINA 29. jun 2012, 19:11 ažurirano 23. februar 2019, 20:15\nPredsjednik Vlade, Igor Lukšić smatra da nije realno da se prijevremeni parlamentarni izbori održe 23. septembra, kako se spekuliše u medijima.\nOdluka da se Croj Gori odobri otvaranje pregovora sa Evropskom unijom, smatra Lukšić, nije kod svih izazvala oduševljenje.\n"Mnoge je ta odluka ujela za srce. Određene strukture na medijskoj sceni i u civilnom sektoru pokušavale su da kompromituju proces otpočinjanja pregovora svojim djelovanjem kao i da podsticanjem afera ili podsjećanjem na ranije periode trudili da Crne Gora ne dobije datum", kazao je on u emisiji Živa istina na Atlas televiziji.\nMi reforme ne sprovodimo da bi zadovoljili Bilta, Brisel ili neki drugi grad\nNjemu, kako je rekao nije realno da se održe izbori 23. septembra kako se u medijima spekuliše.\nLukšić nije komentarisao da li očekuje da ostane premijer ukoliko njegova partija pobijedi na izborima.\n"Rekao bih da to prije svega zavisi od građana. Oni treba da procjene da li je Vlada koju sam vodio napredovala i da li zaslužuje podršku", naveo je Lukšić.\nOn je rekao da od švedskog šefa diplomatije, Karla Bilta, nije imao priliku da čuje da misli da je Crna Gora zemlja organizovanog kriminala.\nBilt je, prema medijskim navodima, do posljednjeg dana bio skeptičan po pitanju davanja datuma pregovora Crnoj Gori.\nLukšić nije komentarisao da li očekuje da ostane premijer\n"Mi reforme ne sprovodimo da bi zadovoljili Bilta, Brisel ili neki drugi grad. Sprovodimo ih jer želimo da unaprijedimo stanje pravne sigurnosti što je ključno za građane", kazao je on.\nKomentarišući inicijativu Mitropolije crnogorsko-primorske o obnovi kapele Petra drugog Petrović Njegoša na Lovćenu, Lukšić je rekao da je to stvar koju treba da uradi Vlada “i niko drugi”.\n“Ako šta treba raditi i ako postoji razumijevanje da nešto tako treba raditi, to znači obnavljanje izvorne Njegoševe kapele radi našeg odnosa prema njegovom zavjetu. Ne dolazi u obzir nikakvo rušenje mauzoleja”, kazao je Lukšić.\nČekaju studiju EIB-a\nVlada čeka studiju Evropske investicione banke (EIB) o izgradnji autoputa Bar-Boljari, kazao je premijer Igor Lukšić navodeći da ponuda kineskih kompanija stoji na stolu.\nLukšić je rekao da Vlada čeka studiju EIB-a, ali da je nesporno da Crnoj Gori treba autoput.\nLukšić je rekao da Vlada čeka studiju EIB-a, ali da je nesporno da Crnoj Gori treba autoput\nBitno je, kako je dodao, da izgradnja autoputa ne ugrozi javne finansije.\nPrema riječima Lukšića, model sa kineskom stranom je ponuda koja stoji na stolu, “ali ipak u ovom u trenutku naša ugovorna obaveza je prema EIB-u”. ž\n“U svakom slučaju da se ne zavaravamo kada govorimo o ponudi kineske strane moramo da vodimo računa da nam niko neće pokloniti novac nego će prethodno izračunati da li je Crne Gora sposobna da se zaduži i da vraća kredit”, kazao je Lukšić.\nOn je ponovio da da je potrebno mijenjati partnera u Kombinatu aluminijuma Podgorica(KAP).\n“U ovom trenutku imamo tri ozbiljne ponude za preuzimanje KAP-a. Dvije ponude su iz Njemačke a jedna iz Turske”, rekao je Lukšić.


Putin: Početak masovne vakcinacije u Rusiji pred kraj godine - Sputnjik Srbija\n18:06 14 Jun 2021\nPutin: Početak masovne vakcinacije u Rusiji pred kraj godine\n13:31 29.10.2020 (osveženo 13:32 29.10.2020) Preuzmite kraći link\nPredsednik Rusije Vladimir Putin rekao je da se početak masovne vakcinacije protiv virusa korona u zemlji može očekivati pred kraj godine. On je u obraćanju učesnicima Investicionog foruma „Rusija zove“ rekao da je prioritet da se vakcina prvo obezbedi za građane Rusije.\n„Sada postoji samo jedno pitanje – da se obezbedi proizvodnja neophodne količine vakcina. Postoje određeni problemi u vezi sa postojanjem ili odsustvom neophodne opreme za masovnu proizvodnju. Pre svega moramo da obezbedimo vakcinaciju građana Rusije, da zaštitimo njihovo zdravlje od ove opasne infekcije. Mi to ne odbijamo, sa zadovoljstvom ćemo raditi i već radimo i na stranim tržištima“, rekao je Putin.\nOn je dodao da je Rusija spremna za prodaju intelektualne svojine kada je reč o ruskim vakcinama i da ih proizvodi na platformama inostranih partnera.\n„Oni imaju opremu za to. I nije na štetu vakcinacije u samoj Rusiji, jer mi tek treba da obezbedimo tu opremu. Spremni smo na saradnju s našim partnerima“, rekao je Putin.\nKako je rekao, kod ruskih vakcina koje su proizveli Institut „Gamaleja“ i Centar „Vektor“ ispunjena su dva ključna kriterijuma – bezbednost i efikasnost.\nTo su dobri preparati, rekao je predsednik i dodao da je na pomolu i treća vakcina.\nVladimir Putin, vakcine, Rusija


TRI DRŽAVE BI MOGLE DA ODLUČE: Izbori neizvesniji nego što se očekivalo | Ekspres.net\nTRI DRŽAVE BI MOGLE DA ODLUČE: Izbori neizvesniji nego što se očekivalo\nIzbori za predsednika Sjedinjenih Američkih Država pokazali su se neizvesnijim nego što je očekivano, a tri države, Viskonsin, Mičigen i Pensilvanija, mogle bi da budu ključne u odluci da li će pobednik izbora biti aktuelni predsednik Donald Tramp ili kandidat demokrata Džo Bajden.\nNakon što je prebrojana većina glasova u Viskonsinu i Milvokiju, Bajden je u blagoj prednosti, ali je još rano za procenu konačnih rzultata.\nPrema izveštajima medija, Bajden je do sada osvojio 224, a Tramp 213 elektorskih glasova.\nČetiri države – Pensilvanija, Viskonsin, Mičigen i Džordžija – ostavile su na desetine hiljada glasova po strani, čime su usporili trku za Belu kuću, prenosi CNN.\nPredsednički kandidat republikanaca Donald Tramp obratio se rano jutros javnosti iz Bele kuće, proglasivši pobedu na izborima i optužio demokrate da pokušavaju da obesprave njegove glasače, navodeći da to neće dozvoliti.\nPovezane vesti – I dalje se broje glasovu u ključnim državama\nIz izbornog štaba Džoa Bajdena saopštili su da će se boriti svim silama protiv pretnje Donalda Trampa koji želi da se obrati Vrhovnom sudu u nameri da spreči da se do kraja prebroje glasovi u svim državama, jer, kako je rekao, “očigledno je da Bajden ne može da ga stigne”.\nBajdenova glavna menadžerka u izbornom štabu Džen O”Mali Dilon je nazvala Trampovu izjavu da će ići na Vrhovni sud i tražiti da se brojanje obustavi “nečuvenom, skandaloznom i nekorektnom”.\nBajden se ranije obratio pristalicama iz Vilmingtona u Delaveru i poručio da je optimističan i da veruje da je “na dobrom putu da pobedi na izborima”.\nPovezane vesti – Bajden u blagoj prednosti, Tramp proglasio pobedu i preti sudom\nOn je u kratkom obraćanju rekao da će prebrojavanje glasova potrajati i da nije na njemu ili Donaldu Trampu, već na američkom narodu da odrede ko će dobiti izbore, ali da je on optimističan.\nKarakteristika ovih izbora je i velika izlaznost, pogotovo na glasanju pre dana izbora, kada je glasalo je skoro 102 miliona Amerikanaca, što je 48 odsto upisanih birača, odnosno 73 odsto ukupno izašlih birača na prethodnim izborima 2016. godine.\nBajden u blagoj prednosti, Tramp proglasio pobedu i preti sudom AMERIKA BIRA PREDSEDNIKA: Više od 95 miliona Amerikanaca već glasalo NJUJORK TAJMS: Bajden vodi u četiri “kolebljive” države I dalje se broje glasovi u ključnim državama


Ekosistemi socijalnih preduzeća u Hrvatskoj i na Zapadnom Balkanu – Smart kolektiv\nSmart kolektiv > Razvoj socijalnih inovacija > Edukacija > Ekosistemi socijalnih preduzeća u Hrvatskoj i na Zapadnom Balkanu\nEkosistemi socijalnih preduzeća u Hrvatskoj i na Zapadnom Balkanu\nOrganizacija NESsT je, u periodu od novembra 2016. do januara 2017. godine, sprovela dubinsko istraživanje o stanju sektora socijalnog preduzetništva u regionu Zapadnog Balkana i Hrvatske. Rezultati istraživanja su predstavljeni u publikaciji “Ekosistemi socijalnih preduzeća u Hrvatskoj i na Zapadnom Balkanu”. Cilj ovog istraživanja bio je da se dođe do saznanja o tome koje je stanje u sektoru socijalnih preduzeća, koje su mere podrške dostupne i koje su potrebe socijalnih preduzeća za finansijskim sredstvima i ne-finansijskom podrškom.\nOvo je prvo istraživanje takve vrste koje pokriva sedam zemalja u regionu, a to su: Albanija, Bosna i Hercegovina, Hrvatska, Makedonija, Crna Gora, Srbija i Kosovo. U izradu studije bilo je uključeno preko 90 lokalnih i regionalnih stejkholdera koji su kroz intervjue podelili svoje viđenje situacije u regionu. Glavni cilj ove publikacije je informisanje ključnih stejkholdera u regionu kako bi na pravi način unapredili sektor socijalnog preduzetništva.\nU studiji je sadržan presek stanja sektora socijalnog preduzetništva u sedam zemalja regiona Zapadnog Balkana. Publikacija sadrži detaljne izveštaje za svaku pojedinačnu zemlju. Izveštaji sadrže informacije o: generalnom socio-ekonomskom stanju u zemlji, zakonodavnom okviru u okviru kojeg funkcionišu socijalna preduzeća, dostupnim finansijskim izvorima i mehanizmima stručne podrške, ključnim akterima u sektoru, kao i o broju i veličini socijalnih preduzeća. Publikacija takođe sadrži i preporuke za dalji razvoj sektora u regionu.\nIzradu publikacije podržali su Evropska banka za obnovu i razvoj (EBRD) i Taiwan Business – EBRD Technical Cooperation Fund. Autor publikacije je Eva Varga. Kao lokalni eksperti, na izradi publikacije radili su: Nikica Kusinikova za Albaniju, Kosovo i Makedoniju, Andreja Rosandić za Hrvatsku i Bosnu i Hercegovinu, dok je za Srbiju i Crnu Goru lokalni ekspert bio Neven Marinović iz Smart kolektiva.\nPublikaciju možete preuzeti ovde\nInvestment Ready Program Warm up događaj u Smartu


VojvodinaCafe - Tačno 17 godina otkako je voda u Zrenjaninu zabranjena za piće\nVest objavljena: 20.01.2021 12:11\nKao prvi korak u rešavanju problema pijaće vode tadašnji Izvršni odbor SO Zrenjanin formirao je štab za praćenje vodosnabdevanja, a tadašnji predsednik Goran Knežević ukazao je da situacija iziskuje vanredne mere i da je konačno rešenje izgradnja fabrike vode.\nOd tada do danas nizale su se najave o konačnom rešenju i bezuspešni pokušaji da stanovnici tog grada dobiju zdravu pijaću vodu iz gradskog vodovoda.\nZrenjaninjci 17. godišnjicu dočekuju sa "žutom" vodom sa arsenom iz gradskog vodovoda i postrojenjem za prečišćavanje vode - Fabrikom vode Grupe Zilio koje je prestalo sa radom zbog eksplozije koja se dogodila krajem prošle godine.\nKada će iz vodovodnih cevi poteći zdrava voda još nije poznato, ali se zna da su i Grad Zrenjanin i preduzeće "Vodovod i kanalizacija" nedavno oformili komisije koje će odlučiti o daljoj sudbini Fabrike vode, a da iz te fabrike poručuju da je voda koju su isporučivali zadovoljavajućeg kvaliteta i da su zbog toga očekivali skidanje zabrane.\nGrađani su prinuđeni da svakodnevno izdvajaju novac za kupovinu flaširane vodu za piće i pripremu hrane, deo njih uzima vodu sa gradskih bunara, a ima i onih koji i pored svega piju "žutu vodu punu arsena".\nZrenjaninci se ipak nadaju da zabrana neće dočekati punoletstvo - 18. godišnjicu.


Obradović: Partizan da bude deo elite\nTrener košarkaškog kluba Partizan Željko Obradović dao je intervju za Jurohups u kome je govorio o mogućem igranju u Evroligi sledeće sezone. Tom prilikom... 25.05.2022, Sputnik Srbija\nU poslednje vreme mnogo se priča o tome ko će dobiti specijalne pozivnice Evrolige za sledeću sezonu, a među kandidatima se nalazi i Partizan.Naravno, jednake šanse daju se i Crvenoj zvezdi, pa se pojavljuju informacije da će Srbija imati dva kluba naredne sezone u Evroligi što bi bilo fantastično po srpsku košarku.Videćemo na kraju da li će Srbija imati jedan ili dva kluba u Evroligi. Jedan bi trebalo da bude minimum s obzirom na to da će se Partizan i Zvezda sresti u finalu ABA lige.\nsport, košarka, željko obradović\n17:37 25.05.2022 (Osveženo: 18:02 25.05.2022)\nTrener košarkaškog kluba Partizan Željko Obradović dao je intervju za Jurohups u kome je govorio o mogućem igranju u Evroligi sledeće sezone. Tom prilikom istakao je da bi i po Evroligu bilo dobro da Parni valjak bude deo elite. Partizan u finalu ABA lige igra protiv Crvene zvezde.\nU poslednje vreme mnogo se priča o tome ko će dobiti specijalne pozivnice Evrolige za sledeću sezonu, a među kandidatima se nalazi i Partizan.\n„Naša najveća želja je da budemo deo Evrolige. Mislim da imamo sve što je potrebno da budemo deo Evrolige. Najmlađi smo u Evropi, imamo perspektivu, svetlu budućnost. Verujem u svoje igrače. Ko god dođe da gleda utakmice Partizana , vrlo brzo shvati da imamo nešto specijalno. Bilo bi dobro i za Evroligu da Partizan bude deo elite”.\nNaravno, jednake šanse daju se i Crvenoj zvezdi, pa se pojavljuju informacije da će Srbija imati dva kluba naredne sezone u Evroligi što bi bilo fantastično po srpsku košarku.\n„Mislim da je i Zvezdi i Partizanu mesto u Evroligi, drago mi je da su i drugi ljudi to prepoznali, to bi bilo dobro i za Srbiju i Beograd, ovaj grad može mnogo da ponudi, Zvezda i Paritzan imaju izvanredne navijače, to bi bilo sjajno za Evroligu, gde god da se igra bilo bi puno. Ne znamo šta će biti sa evropskom košarkom u ovoj situaciji, još je mnogo toga nepoznato, ali nadamo se i voleli bismo, bez obzira na rezultat ove finalne serije, da oba tima budu u Evroligi. Koliko je to realno, odgovor će dati period ispred nas ", zaključio je Obradović.\nVidećemo na kraju da li će Srbija imati jedan ili dva kluba u Evroligi. Jedan bi trebalo da bude minimum s obzirom na to da će se Partizan i Zvezda sresti u finalu ABA lige.


Ponosni Predrag Danilović, ima razloga... - Sportske.net\nPonosni Predrag Danilović, ima razloga...\nPrvi čovek KSS osvrnuo se na proteklu košakašku godinu, tokom svečanosti povodom izbora najboljih u 2019.\nPodsetimo, za našeg najboljeg košarkaša u godini na izmaku proglašen je Bogdan Bogdanović, a kod košarkašica to priznanje dobila je Sonja Petrović. Naš najboji basketaš je Dušan Domović Bulut.\nPrvi čovek KSS Predrag Danilović je tokom ove svečanosti izrazio veliko zadovoljstvo i pojedinim rezultatima na terenu, ali i brojnim ugovorima sa kompanijama koje pružaju veliku podršku našim reprezentativnim selekcijama.\nNaravno, izrazio je i svoja očekivanja od naredne, olimpijske godine.\n''Sledeće godine nas očekuju dva bitna turnira, kao i kvalifikacije za evropska prvenstva u vidu 'prozora'.\nOve godine smo bilo domaćini Evropskog prvenstva za žene u tri grada, što je posle EP za muškarce 2005. bio najsloženiji posao. Želeo bih da se zahvalim svim ljudima koji su učestvovali u organizaciji i mojim saradnicima, bili smo dobri organizatori i domaćini.\nŠto se tiče poslovnih partnera, produžili smo višegodišnje ugovore i potpisali ugovore sa veoma bitnim kompanijama… KSS nikada do sada nije imao ovoliki broj eminentnih kompanija i na to sam veoma ponosan.\nTreba napomenuti da sam ponosan na to što su devojke osvojile medalju na EP, momci u basketu 3×3 osvojili EP i plasirali se na Olimpijske igre. Nadam se i da ćemo i sa ove dve košarkaške reprezentacije učestvovati na OI u Tokiju.\nZahvalio bih se još jednom državi Srbiji, bez čije ogromne pomoći ne bismo bili u situaciji da se kandidujemo za dobijanje dva kvalifikaciona olimpijska turnira. Želim vam sreću Novu godinu, božićne praznike, puno zdravlja i sreće'', poručio je Danilović, a prenosi KSS.


Banjalučanin nagrađen za doprinos regionalnom povezivanju privrednih projekata\n12:58 Protest u Banjaluci: Više novinara nego nezadovoljnih građana\n15. Oct 2020 1102\nFoto: Vlado Cvijić tokom dodjele nagrade\nBanjalučanin Vlado Cvijić dobitnik je Grand prix „Business samita 2020“ za najbolje na području Jugoistočne Evrope u kategoriji regionalno povezivanje privrednih projekata.\nMeđunarodni žiri ga je nagradio za veliki trud uložen u povezivanje privrednika, državnih i naučnih institucija, lokalnih samouprava, nevladinih organizacija i razvojnih agencija na prostoru bivših Jugoslovenskih država kao što su Slovenija, Hrvatska, Bosna i Hercegovina, Srbija, Crna Gora i Sjeverna Makedonija.\nOvo priznanje je i kruna Cvijićevog višedecenijskog rada na projektima, te logičan slijed ranije ostvarenih visokih priznanja u BiH, Hrvatskoj i Srbiji, Austriji, Njemačkoj, Ruskoj Federaciji, te Sjedinjem Američkim Državama gdje se školovao i radio. Cvijić je trenutno angažovan kao naučni radnik kod Međunarodnog Instituta IRIAS Ruske Federacije i uz to kao konslutant radi na povezivanju inovativnih poljoprivrednih programa zemalja SEE i SAD.\nGrand prix “Business samita 2020” Cvijiću je uručen na na devetom samitu održanom od 8. do 10. oktobra 2020. godine u Vrnjačkoj Banji koji tradicionalno svake godine okuplja najbolje i najbolja dostignuća na području Jugositočne Evrope.\nCvijić je bio i šef “SMART NET Tima pobjedničke ekipe za najbolju tehnološku inovaciju RS 2019. godine koja je dodjeljena članovima Udruženja “Promo tim”, za najbolju tehnološku inovaciju u Republici Srpskoj i Specijalno priznanje za najbolju trehnološku inovaciju RS i Zlatnu medalju Vlade Republike Srbije za društveno-informativnu mrežu “Smart Net” koja povezuje Republiku Srpsku i Federaciju BiH sa Republikom Srbijom.\nMeđu laureatima za ovu godinu je i Grad Banjaluka.\nU žiriju su bili profesora sa više međunarodnih Univerziteta, ugledni menadžeri, naučni radnici i javne ličnosti iz više država Jugoistočne Evrope.\nBiznis samit održan je pod pokroviteljstvom Ministartstva spoljnih poslova Vlade Srbije i uz podršku velikog broja partnera samita, opština, privrednika, međunarodnih i domaćih organizacija.


Albanci i Srbi podeljeni i oko decentralizacije\nKosovska Mitrovica, Foto Riki Grin\nMinistar za administraciju lokalne uprave Sadri Ferati izjavio je da Vlada Kosova očekuje da kosovski Srbi pristanu na saradnju u decentralizaciji Mitrovice, što je neophodno da bi taj proces počeo. Ali, predstavnici Srba kažu da ne pristaju na decentralizaciju koju vode kosovske institucije.\nPredstavnici Albanaca i Srba su i dalje podeljeni po pitanju decentralizacije grada Mitrovice. Ministar za administraciju lokalne uprave u kosovskoj Vladi Sadri Ferati izjavio je da će se tim pitanjem baviti Medjuministarska grupa za decentralizaciju i da kosovske institucije očekuju da se pronadje način da taj proces ima pozitivan smer.\n“Ubrzo ćemo doneti odluku o formiranju grupa za pripremu. Takodje želimo da gradjani Mitrovice i lideri saradjuju sa nama jer smo spremni da uspostavimo strukture, koje će voditi opštinu ka novim izborima”, rekao je Ferati.\nAli Srbi iz Mitrovice žele sami da upravljaju severnim delom grada i ne prihvataju zajedničku opštinsku upravu sa Albancima iz južnog dela. U izjavi za naš radio predsednik Srpskog nacionalnog veća severne Mitrovice Nebojša Jović ističe da za razliku od postojećeg medjunarodnog plana decentralizacije, koji je odbačen, Srbi imaju svoju varijantu.\n“Decentralizacija Mitrovice ne bi trebala da postoji jer je severna Mitrovica jasno definisan grad, da su više nego jednoglasno svi žitelji severne Mitrovice, nealbanske nacionalnosti, izjasnili se da žele zasebnu opštinu i cak je jedna od varijanti bila ukoliko bi se uspostavila da je jedino pravo rešenje spajanje sa opštinom Zvečan. U svakom slučaju spajanje sa južnom Mitrovicom ne dolazi u obzir pre svega zato što narod to ne želi”, rekao je Jović.\nZvanični Beograd i kosovski Srbi nisu prihvatili plan Martija Ahtisarija o decentralizaciji Kosova, pa tako ni deo koji se odnosi na Mitrovicu. Plan predvidja formiranje pet novih srpskih opština, Gračanica, Ranilug, Parteš, Klokot i prošenje teritorije sadašnje opštine Novo Brdo, dok će Mitrovica biti podeljena na severni i južni deo koji će saradjivati preko Zajedničkog odbora.\nJović kritikuje plan o decentralizaciji navodeći da se on ne zasniva na interesima Srba.\n“S obzirom na dosadašnje iskustvo da su svi izaslanici generalnog sekretara bili pristrasni na albanskoj strani ne vidim ni jedan jedini razlog zašto se tako ne bi desilo i sa tim koji bi bio na čelu tog rokovodećeg organa”, kazao je Jović.\nMinistar Ferati kaže da je Vlada svesna da postoji protivljenje ali i očekuje da će se to pitanje rešiti na osnovu kosovskih zakona i dobiti podrška.\n“Neophodno je da Srbi saradjuju sa institucijama Kosova i da sprovode zakone koji garantuju prava svim gradjanima kako u Mitrovici tako i u drugim opštinama”, rekao je Ferati.\nMedjutim, predstavnici Srba smatraju da bi svako insistiranje na decentralizaciji, bez prethodne podrške, moglo dovesti do novih pritisaka i tenzija, što bi Mitrovicu vratilo korak nazad. Zato, kaže Jović, rešenje je u odvojenom razvoju grada.\n“Mislim da je vreme da mi sami Srbi preuzmemo maksimalnu odgovornost i da budemo odgovorni ili pohvaljeni ili kudjeni za ono što radimo a ne da čekamo šta će koji medjunarodni predstavnik korumpirani ili ne učiniti. Tako da mislim da je jedino rešenje i za severnu i za južnu Mitrovicu da Srbi na severnoj strani razvijaju grad, da Albanci na južnoj strani razvijaju grad pa kako god bilo konačno rešenje statusa Kosova, u svakom slučaju, mi ćemo imati dve razvijene jednice nego ovako da mi stagniramo i da Albanci stagniraju”, kaže Jović.\nNa nedavnom sastanku Medjunarodne upravljačke grupe za Kosovo održanom sredinom septembra u Prišitni, ocenjeno je da je decentralizacija jedan od glavnih prioriteta na kojem treba da radi vlada Kosova u saradnji sa medjunarodnim misijama.\nPrema planu Martija Ahtisarija decentralizacija ima za cilj da unapredi lokalnu upravu, osigura transparentnost i efikasnost javnih službi. Kada je u pitanju srpska zajednica to znači da će ona imati kontrolu nad opštinskim poslovima. Takodje srpske opštine će moći da saradjuju sa Beogradom ali samo preko vlade Kosova.


U petak je pomoć dopremilo šest aviona, a da je tokom noći i jutra na batajnički aerodrom sletjelo ostalih pet aviona\nJedanaesti avion sa medicinskom opremom, tehnikom i zaštitnim sredstvima koje je uputila Rusija Srbiji sletio je jutros na batajnički aerodrom “Pukovnik-pilot Milenko Pavlović”, saopćilo je Ministarstvo odbrane Srbije.\nU saopćenju se navodi da je u petak pomoć dopremilo šest aviona, a da je tokom noći i jutra na batajnički aerodrom sletjelo ostalih pet aviona, prenosi Beta.\nRuski stručnjaci podijeljeni su u osam ljekarskih timova, svaki tim imat će ljekara opće prakse, epidemiologa, anesteziologa, medicinskog tehničara i prevodioca, a ostatak delegacije čine eksperti i stručnjaci ABHO struke, navedeno je u saopćenju.\n“U okviru pomoći stiglo je i 16 specijalnih motornih vozila namijenjenih za dezinfekciju objekata i puteva, kao i velika količina medicinske oprema, tehnike i zaštitnih sredstava neophodnih Srbiji u liječenju pacijenata zaraženih korona virusom i u borbi protiv širenja COVID-19”, dodaje se u saopćenju.\nPlanovi i zadaci\nMinistar odbrane Srbije Aleksandar Vulin i načelnik Generalštaba Vojske Srbije general Milan Mojsilović, sa saradnicima, su se po slijetanju prvog aviona sastali vođom ruske delegacije.\nNa sastanku su razmotreni i usaglašeni planovi angažiranja i podijeljeni zadaci za angažiranje timova iz Rusije koji će narednih dana, zajedno sa pripadnicima Ministarstva odbrane i Vojske Srbije i zdravstvenim radnicima, raditi na suzbijanju širenja korona virusa u Srbiji.\nPrvi od 11 aviona sa medicinskom pomoći iz Rusije su juče dočekali predsjednica Vlade Ana Brnabić, ministar Vulin, načelnik Generalštaba VS Mojsilović i ambasador Rusije Aleksandar Bocan-Harčenko.\nAko shvatimo da su svačiji potez, pa čak i (ne)izgovorena riječ važni, onda imamo šanse da se ova borba za goli život završi našom pobjedom.


Egzit pozvao izvođače da se prijave na međunarodni projekat “Most za muziku Balkana”\nFondacija “Egzit” pozvala je danas sve izvođače world music podžanrova da se prijave na konkurs u okviru međunarodnog projekta “Most za muziku Balkana”, čiji je cilj razvoj muzičke industrije na Balkanu i promovisanje domaćih izvođača na internacionalnom tržištu.\nKako se navodi u saopštenju “Egzita”, konkurs obuhvata tradicionalnu, folk, etno, etno-džez, global beats, svesnu, spiritualnu muziku i druge žanrove, a namenjen je muzičarima iz Albanije, Bosne i Hercegovine, Bugarske, Crne Gore, Hrvatske, Rumunije, Severne Makedonije i Srbije.\nKonkurs je otvoren do 12. decembra 2021, a odabranih 12 muzičara dobiće veću vidljivost na muzičkoj globalnoj sceni, finansijsku podršku, kao i različite mogućnosti za unapređivanje karijere.\n“Osim nastupa na binama velikih evropskih festivala, kao što su Egzit i Budapest Ritmo i učešća na prestižnoj World Music konferenciji WOMEX, muzičari dobijaju i jednogodišnji program mentorstva sa eminentnim evropskim muzičkim profesionalcima, kao i petodnevni trening na temu menadžmenta benda i stvaranja umetničkog portfolija”, navodi se u saopštenju.\nNavodi se i da je obezbeđena finansijska podrška za kreiranje novih projekata, internacionalne nastupe, odnosno učešće na različitim showcase događajima, kao i prilike za upoznavanje s muzičkim profesionalcima i umetnicima iz Zapadne Evrope i sa Balkana.


Džaferović razgovarao sa zastupnikom grupacije Socijalista i njemačkog SPD-a | Trend Radio Velika Kladuša\nČlan Predsjedništva Bosne i Hercegovine Šefik Džaferović sastao se sa zastupnikom grupacije Socijalista i njemačkog SPD-a u Evropskom parlamentu Dietmarom Koesterom. Razgovarano je o aktuelnoj sigurnosnoj i političkoj krizi u Bosni i Hercegovini.\nDžaferović je naglasio kako vladajuće strukture u RS, na čelu sa Miloradom Dodikom, napadom na državne institucije nasrću na temelje mira u Bosni i Hercegovini.\nČlan Predsjedništva BiH Džaferović informisao je Koestera o blokadama institucija koje već tri godine, u manjem ili većem intenzitetu, sa raznim povodima, vrše predstavnici entiteta RS, kroz nedolazak ili glasanje protiv svih odluka, čime se nanosi šteta državi i svim građanima.\nPosebna pažnja posvećena je aktivnostima i planovima Evropskog parlamenta, a naročito grupe prijatelja Bosne i Hercegovine, u vezi sa stanjem u BiH i regionu zapadnog Balkana, saopćeno je iz Predsjedništva BiH.


Vlasotince: Rekonstruiše se crpna stanica, sledeće nedelje i vodozahvat - JuGmedia\nVlasotince: Rekonstruiše se crpna stanica, sledeće nedelje i vodozahvat\nU Vlasotincu su u toku radovi na rekonstrukciji crpne stanice, vredni 2,6 miliona dinara, koje finansiraju Kabinet ministra za razvoj nedovoljno razvijenih opština i opština Vlasotince. Radove izvodi Građevinsko zanatska zadruga Pionir. Završen je i postupak javne nabavke za pumpu u crpnoj stanici, koja se takođe finansira sredstvima ovog kabineta.\n„Sledeće nedelje krenuće rekonstrukcija vodozahvata. Ove radove finansiraju JP Srbijavode i opština Vlasotince“, najavljuje zamenik predsednika opštine Vladimir Kocić.\nOn dodaje da je u toku izrada projektnog zadatka za rekonstrukciju fabrike vode i cevovoda koji vodi od vodozahvata do fabrike. Kocić podseća da su pre ovih poslova morali biti završeni poslovi prenamenei preparcelacije zamljištana kome leži fabrika jer bez toga ne mogu da se realizuju pomenuti projekti.\nSoja odličan predusev za mnoge ratarske kulture\nVRAĆAJU SE POZORNICI: Oko 400 devojaka i momaka brinuće o bezbednosti građana\n15.07.2021. u 08:09\nZa potrebe vodosnabdevanja Vlasotinca u periodu od 1982 do 1988. godine izvrsena su hidrogeoloska istrazivanja aluvijona reke Vlasine kod Boljara i uradjena 5 bunara 1988 godine, koji su u neposrednoj blizini crpne stanice.\nZasto se ti bunari ne povezu i iskoriste, pogotovo kada posle intenzivnih padavina dodje do zamucenja reke Vlasine i fabrika vode prestane da radi?


Dani maline Bratunac 2016 | Univerzitet Bijeljina\nMeđunarodni sajam poljoprivrede, prehrambene industrije i turizma\n„DANI MALINE BRATUNAC 2016“\nU sportskoj hali površine od 700 m² našla su se 65 izlagača iz regiona među kojima i naš „Univerzitet Bijeljina“, koji su predstavili svoje proizvode i usluge.\nNakon otvaranja, prvog dana sajma predstavnici Ministarstva i lokalne samouprave sa gostima su obišli štandove i dodijelili nagrade najuspješnijim proizvođačima. Posle toga su uslijedila stručna predavanja iz oblasti malinarstva i pčelarstva u bratunačkoj kinosali, a drugi dan je bio obogaćen i stručnim predavanjima iz plasteničke proizvodnje i mljekarstva koji su održali stručnjaci sa univerziteta u Banja Luci i Tuzli.\nOvu prigodnu manifestaciju je upriličio i niz kulturno-zabavnih događaja kao i izložba pasa koja je održana drugog dana sajma, te izvlačenje robno-novčanih nagrada za same posjetioce.\nKao i prethodnih godina Univerzitet Bijeljina je i ovaj put predstavio svoj visokoškolski rad posjetiocima Sajma, te je na kraju ostalo samo da se i ovim putem zahvalimo domaćinu ove smotre agrara na uspješnoj organizaciji i srdačnom prijemu.


Takmičenje pecaroša Srbije na staroj Očagi – GEM info\nTakmičenje pecaroša Srbije na staroj Očagi\n10/04/2018 11/04/2018 Marija Dragutinović 0 Comments ribolov, turbina veliki crljeni\nSportsko ribolovno društvo “Turbina“ Vreoci, u okviru redovnih aktivnosti, organizovalo je za svoje članove takmičenje u pecanju ribe udicom na plovak. Na kanalu “Očaga“ u Šopiću održan je tradicionalni “Uskršnji kup“.\nNa takmičenju se okupio veliki broj pecaroša “Turbine“, da odmere snage u ovom sportu, ali pre svega zbog druženje i opuštanja u prirodnom ambijentu sa ribolovcima iz cele Srbije ali i Republike Srpske.\nUčešće u ovom takmičenju uzelo je 11 ekipa iz cele Srbije. Imali smo 33 takmičara i pedesetak posmatrača – dodao je Milutin Ranković, predsednik SRD „Turbina“ Veliki Crljeni.\nU okviru organizacije ovog takmičenja zaljubljenici pecanja uredili su zelenu oazu nadomak grada, po rečima ribolovaca uslovi za pecanje bili su kao i ribolovačka sreća.\nPobedila je gostujuća ekipa Skrapez iz Kosjerica, drugo mesto osvojila je ekipa Turbina Valjevo a treće domaćini Turbina iz Velikih Crljena. Ipak po količini ulova izdvojio se jedan od takmičara, to je Nenad Radović.\nI ovoga puta nije izostalo ribolovačko druženje, tokom koga su sumirani rezultati i uspesi kluba tokom protekle godine.\nTakmičenje za sve članove udruženja kako seniore tako i one najmlađe biće organizovano tradicionalno 1. maja na istoj lokaciji. Predstavnici Sportsko ribolovnog društva “Turbina“ pozvali su sve zaljubljenike u ovaj sport da im se pridruže i okušaju sreću.\nŠeruj post "Takmičenje pecaroša Srbije na staroj Očagi"\n← Magična izviđačka tucijada u organizaciji Odreda izviđača „Kolubara“\nOdržana manifestacija Barajevski medenjak →


Bela kuća: Samit sa Rusijom – „most“ za njen povratak u međunarodnu zajednicu - 16.04.2021, Sputnik Srbija\nBela kuća: Samit sa Rusijom – „most“ za njen povratak u međunarodnu zajednicu\nPredsednik Sjedinjenih Američkih Država Džo Bajden smatra da se Rusija našla „izvan“ međunarodne zajednice i predstojeći samit sa ruskim kolegom Vladimirom... 16.04.2021, Sputnik Srbija\nsvet, vesti, sad, džo bajden, vladimir putin, rusija\n21:19 16.04.2021 (Osveženo: 01:12 26.08.2021)\nPredsednik Sjedinjenih Američkih Država Džo Bajden smatra da se Rusija našla „izvan“ međunarodne zajednice i predstojeći samit sa ruskim kolegom Vladimirom Putinom smatra mostom za njeno vraćanje u te okvire, izjavila je portparolka Bele kuće Džen Psaki.\n„Predsednik smatra da se Rusija nalazi izvan međunarodne zajednice u mnogim aspektima. Sada imamo format G7, a ne G8...Predlog predsednika o održavanju samita predstavlja most za nazad. On smatra da je u interesu Rusije da ga pruhvati“, izjavila je Psaki.\nTakođe je dodala da predlog Bajdena upućen Putinu o održavanju sastanka nije pripreman ranije.\n„To nije bilo nešto što se pripremalo ranije, ali je predsednik tokom održanog telefonskog razgovora predložio održavanje samita i obavestili smo vas o tome, što ukazuje na našu otvorenost“, konstatovala je portparolka.\nMinistar spoljnih poslova Rusije Sergej Lavrov kasnije je saopštio da Moskva pozitivno ocenjuje predlog američkog predsednika o održavanju rusko-američkog samita i da nastavlja da analizira aspekte te inicijative.


Zvezdino dete na korak od Vojvodine - Sportske.net\nFoto: nac.nl/Maurice van Steen\nFudbalski klub Vojvodina najverovatnije će iskoristiti uslovno produženje prelaznog roka i angažovati napadača koji je ponikao u omladinskoj školi Crvene zvezde.\nRadi se o talentovanom Milošu Zukanoviću (19) koji je se početkom godine preselio u NAC Bredu ali je zbog nesporazuma oko državljanstva nastao problem.\nIako poseduje hrvatski pasoš jer je rođen u Splitu Zukanović nije regostrovan kao fudbaler iz zemlja Evropske unije zbog čega Bredi preti oduzimanje bodova.\nTu situaciju mogla bi da iskoristi novosadska Vojvodina koja je dozvolila Zukanoviću da se priključi treninzima a uskoro bi mogao da usledi i dogovor o saradnji.\nBude li Miloš Zukanović dogovorio saradnju sa Vojvodinom Zoran Marić će na raspolaganju imati vrlo kvalitetnog igrača koji bi mogao da nadomesti prazninu nastalu odlaskom Lazara Veselinovića i Envera Alivodića.


U saopštenju se navodi da će biti srušeni grilovi “Ogorjelica”, “Rajska dolina dupleks”, “Rajska dolina” i Trgovka od jedan do osam.\nOlimpijski centar “Jahorina” proveo je proceduru i angažovao izvođača radova, navodi se u saopštenju i dodaje da je prethodno zakazano rušenje odgođeno zbog protivljenja bivšeg izvršnog direktora za turizam i ugostiteljstvo Draga Blagojevića.\nU slučaju neizvršenja rješenja inspekcije, Olimpijski centar “Jahorina” podliježe sankcijama i dužan je da izvrši te aktivnosti, napominje se u saopštenju.\nU saopštenju se dodaje da je činjenica da dugi niz godina nijedan radnik Olimpijskog centra nije radio u ovim objektima, jer su ih zaposjeli privatnici koji su svojim kvalitetom usluga kvarili ukupnu jahorinsku ponudu /jako loš izgled objekata, neregistrovane radnje i slično/.\nS ciljem uređenja sveukupne ponude Olimpijski centar “Jahorina” saglasan je da bude realizovana ova aktivnost, ističe se u saopštenju. Srna\nTagovi: jahorinaogorjelicaposlovni objektirajska dolina\n06.11.2020 | 16:32\n“Rema trade”: Pomagali smo Vladi u specifikaciji opreme za „Rajsku dolinu“


Očekujem da će Evropska komisija ceniti napredak Srbije | Kosova.info\nDom|Najnovije|Očekujem da će Evropska komisija ceniti napredak Srbije\nOčekujem da će Evropska komisija ceniti napredak Srbije\nU Domu Narodne skupštine u toku je objedinjena rasprava o Predlogu Akta o promeni Ustava Srbije, Predlogu Ustavnog zakona za sprovođenje tog Akta i o Predlogu odluke o raspisivanju referenduma radi potvrđivanja Akta o promeni Ustava, čije usvajanje bi trebalo da omogući promene Ustava u delu koji se tiče pravosuđa.\nSednici koja je počela u 13 sati prisustvuje i ministarka pravde Maja Popović koja je izrazila očekivanje da će danas parlament usvojiti sve predloge kako bi moglo da dođe do promene Ustava, a o čemu će građani konačni sud dati na referendumu.\nMinistarka je rekla da čvrsto veruje da će danas Skupština Srbije dvotrećinskom većinom da usvoji Akt o promeni Ustava i Ustavnog zakona za njegovo sprovođenje, što je, kaže, važno za građane Srbije ne samo zato što to traži EU ili neka međunarodna organizacija.\n„Očekujem da će EK ceniti napredak Srbije“, naglasila je ministarka.\nDodala je da je promena Ustava u oblasti pravosuđa uslov za dalju reformu pravnog sistema, a koja će između ostalog omogućiti bolje ocene i napretka Srbije u procesu evrointegracija\nPopović je podsetila na razloge za promenu Ustava, koje imaju za cilj između ostalog povećanje pravne sigurnosti građana, pravnu zaštitu i suđenje u razumnom roku.\nNa istoj sednici trebalo bi da bude raspisan i referendum, ranije najavljen za 16. januar.\nZajednički načelini i jedinstveni pretres o sve tri tačke dnevnog reda predložio je predsednik parlamenta Ivica Dačić.


Rumunija: Konsultacije putem telekonferencije - lideri PNL-a u karantinu zbog koronavirusa\nRumunija: Konsultacije putem telekonferencije – lideri PNL-a u karantinu zbog koronavirusa\nBy Daniel Stroe / Објављено на: March 13, 2020\nManje od dva sata pre nego što je rumunski predsednik Klaus Iohannis trebalo da započne konsultacije sa stranačkim delegacijama za formiranje nove vlade, objavljeno je da je rukovodstvo PNL otišlo u kućni karantin nakon što je senatoru Vergilu (PNL) utvrđena zaraza koronavirusom COVID-19.\nPredsednik prelazne Vlade Ludovic Orban najavio je da će ostati u karantinu u Vila Lacu i o tome obavestio predsednika države. Takođe je najavio da će ministri biti podvrgnuti ispitivanju za koronavirus, ostati izolovani u svojim kancelarijama i izbeći direktan kontakt sa drugim osobama.\nSenator kome je utvrđen koronavirus prisustvovao je sastanku političkog biroa PNL-a, tako da će svi članovi sa kojima je bio u kontaktu ostati kod kuće. Takođe, svi senatori u parlamentarnoj grupi PNL biće u karantinu, a ministri će biti testirani na COVID-19. Orban je najavio da bi na nivou Parlamenta trebalo sprovesti potpuno epidemiološko istraživanje i preporučio da novinari takođe ostanu u svojim domovima i budu testirani na koronavirusnu bolest.\nUpitan da li je ovih dana kontaktirao Klausa Iohannisa, Orban je odgovorio da je sreo predsednika u Preduzetničkoj kontakt grupi, ali da se nije rukovao s njim.\nU međuvremenu, rumunski Kabinet predsednika saopštio je da je predsednik Klaus Iohannis odlučio da konsultacije sa strankama obavi putem telekonferencije, nakon što su lideri PNL-a završili u karantinu./ibna


Naslovna - Fondacija za otvoreno društvo\nFondacija za otvoreno društvo je nevladina, nepolitička i neprofitna organizacija koja razvija i podržava projekte i aktivnosti usmerene na razvoj demokratske kulture, otvorenosti, uvažavanja različitosti ...\nStrateški ciljevi se ostvaruju preko davanja podrške projektima organizacija građanskog društva i državnim i drugim institucijama koje vrše javna ovlašćenja, i kroz realizaciju sopstvenih projekata Fondacije. Projekti se podnose na osnovu javnog i pozivnog konkursa.\nFondacija za otvoreno društvo, Srbija svoje strateške ciljeve ostvaruje preko davanja podrške projektima organizacija građanskog društva i državnim i drugim institucijama koje vrše javna ovlašćenja, i kroz realizaciju sopstvenih projekata. Predlozi projekata se podnose na osnovu javnog i pozivnog konkursa. ...\nStrateški cilj programa u periodu 2017. -2020. je usvajanje manjinskih politika zasnovanih na integrativnim principima, na nacionalnom i lokalnom nivou, kao i afirmacija interkulturalizma kao instrume ...\nStrateški cilj programa u periodu 2017-2020. je afirmisanje društvenog angažmana građana i njihovih udruženja na temelju vrednosti otvorenog društva. Program podržava aktivističke ...\nKonkurs za pojedince: Art Action Academy, Sarajevo


Kina dobila pravo da uvede sankcije SAD - Sputnjik Srbija\n23:32 22 Februar 2020\nKina dobila pravo da uvede sankcije SAD\n20:46 21.07.2019 Preuzmite kraći link\nSvetska trgovinska organizacija utvrdila je da američke carine na kinesku robu, koje su uvedene još za vreme bivšeg predsednika SAD Baraka Obame, krše norme Organizacije, poručivši da SAD ne mogu da ignorišu njenu ulogu.\nStručnjak sa Instituta za svetsku ekonomiju pri Kineskoj akademiji savremenih međunarodnih odnosa Čen Fengjing ističe da je STO neophodna kao mehanizam za rešavanje trgovinskih sporova.\nU okviru STO ne samo Kina, već i EU i SAD mogu da rešavaju nesuglasice i druga pitanja i zato, kako ističe Čen, Vašington teško može da ignoriše aktivnosti Organizacije.\n„Čak i ako se Vašington povuče iz STO, druge zemlje će ostati, kao što je bilo i sa Pariskim sporazumom“, objašnjava za Sputnjik kineski ekspert.\nPrema njegovim rečima, Organizacija će postojati, bez obzira da li će SAD biti u okviru nje ili ne, jer je STO multilateralna organizacija.\n„EU i Japan neće napustiti Organizaciju, tako da je malo verovatno da će se i SAD odlučiti na taj korak. Generalno, svi se zalažu za multilateralni sistem, za organizaciju zasnovanu na pravnim normama. Svi teže pravdi i otvorenosti, to su osnovni principi i teško da može nešto da se promeni“, ocenio je Čen.\nUlaz u sedište Svetske trgovinske organizacije u Ženevi\nStručnjak je takođe naglasio da su neophodne reforme u okviru Organizacije, jer se potrebe menjaju u skladu sa vremenom.\n„Norme, koje su u okviru STO uspostavljene 1995. godine, zahtevaju reforme. Ali, na osnovu pravila i multilateralnog sistema, Organizacija može da nastavi sa radom. Stoga ne verujemo da će se SAD povući iz STO“, konstatovao je Čen.\nPrema njegovim rečima, Kina trenutno nema dogovor sa SAD, sve je u fazi pregovora, a od njihovih ishoda će zavisiti budućnost.\n„Mi možemo da se žalimo samo Svetskog trgovinskoj organizaciji, koja je u svakom slučaju neophodna. Mislim da bi svaka zemlja trebalo da izvuče korist iz multilateralnog formata, uprkos Trampovoj retorici unilateralizma“, zaključio je stručnjak.\nSpor dug sedam godina\nPodsetimo, Apelacioni sud pri Svetskoj trgovinskoj organizaciji presudio je da američke antidampinške i kompenzacione carine, koje su uvedene još za vreme mandata bivšeg predsednika SAD Baraka Obame u pogledu kineske robe, krše norme Organizacije.\nSTO je pozvala Vašington da deluje u skladu sa njihovim Sporazumom o subvencijama i kompenzacionim merama. U slučaju da SAD ne ispoštuju ovu odluku, Kina ima pravo da u skladu sa pravilima STO uvede carine na američku robu.\nKina je podnela tužbu Svetskoj trgovinskoj organizaciji još 2012. godine, nakon što su SAD uvele kompenzacione carine na niz kineskih proizvoda. SAD su tvrdile da kineske vlasti subvencionišu državne i privatne kompanije koje proizvode tu robu. Kao rezultat toga, mehanizmi za određivanje cena na tržištu ne funkcionišu i kineske kompanije mogu da ponude proizvode na svetskom tržištu po veoma niskim cenama. To, sa druge strane, podriva konkurentnost američkih kompanija i dovodi do smanjenja radnih mesta u SAD. Kako bi zaštitili svoje proizvođače, SAD su uvele kompenzacione carine.\nKina, kontejneri sa robom\nApelacioni sud STO je priznao da određeni broj robe, koja se proizvodi u Kini, zaista subvencioniše država. Ipak, SAD bi, računajući na vrednost carina, trebalo da polaze od stvarne cene tih kineskih proizvoda, uzimajući u obzir kineske cene, a ne da na osnovu sopstvenih proračuna samostalno određuju tu, navodno, realnu vrednost.\nKako je utvrdila STO, na taj način SAD svojim carinama krše pravila Organizacije i zbog toga carine moraju biti promenjene. U protivnom, Kina ima pravo da uvede sankcije SAD i njihovim proizvodima, zaključila je Svetska trgovinska organizacija.\nKina je pozdravila tu odluku. Iz Ministarstva trgovine su saopštili da je odluka STO još jednom pokazala da SAD krše pravila Organizacije i da zloupotrebljavaju kontramere u oblasti trgovine. Kako je navedeno, to nanosi ozbiljnu štetu razvoju pravičnog i ravnopravnog trgovinskog režima.\nSa druge strane, SAD su oštro reagovale na odluku Apelacionog suda pri STO. Iz Kancelarije američkog predstavnika za trgovinu su izjavili da odluka Apelacionog suda podriva pravila Svetske trgovinske organizacije i da čini Organizaciju neefikasnom u borbi protiv kineskih subvencija državnim kompanijama, koje štete američkim kompanijama i zaposlenima, a takođe narušavaju tržišne mehanizme širom sveta.\nIz Kancelarije američkog predstavnika za trgovinu takođe su istakli da sadašnja odluka STO još jednom potvrđuje zabrinutost SAD zbog izbora sudija u Apelacionom sudu, koji, prema mišljenju Vašingtona, krše proceduralna pravila i prevazilaze svoja ovlašćenja.\nPo pravilima Svetske trgovinske organizacije, za normalno funkcionisanje STO neophodno je sedam sudija, pritom, najmanje tri osobe treba da razmatraju svaki poseban slučaj. Trenutno su u Apelacionom sudu na dužnosti samo tri sudije. S obzirom da SAD blokiraju kandidature drugih strana, ne postoji mogućnost da se izaberu nove sudije.\nKrajem decembra će isteći mandat još dvojici sudija, koji su trenutno na dužnosti. Ako se do tog momenta ne izaberu novi, rad Apelacionog suda STO će biti obustavljen na neodređeno vreme.


SVET KOMPJUTERA - AKCIJE - Zaštita dece na Internetu: akcija „Klikni bezbedno”\nZaštita dece na Internetu: akcija „Klikni bezbedno”\nKampanja „Klikni bezbedno” koju je pokrenulo Ministarstvo za telekomunikacije i informaciono društvo Republike Srbije ima za cilj da obrazuje, uputi i podigne svest roditelja, profesora i svih onih koji se bave decom kada su nove informacione tehnologije u pitanju. Sve ovo namenjeno je tome da se deca zaštite na Internetu i da se osposobe za pravilan i pažljiv rad sa ovim, za naše društvo relativno novim interaktivnim medijem.\nMinistarstvo je krenulo u opsežnu seriju edukativnih susreta, tribina i predavanja čiji će učesnici biti psihološko-pedagoške službe, saveti roditelja i nastavnici u osnovnim školama u Srbiji. Ovi susreti, koje pomaže i Ministarstvo prosvete, imaju za cilj da se sa školskim osobljem razgovara na temu bezbednog korišćenja Interneta. Prvi ovakav susret biće organizovan u prostorijama beogradske Opštine Stari Grad, gde će od 8. do 12. marta biti održani susreti sa predstavnicima beogradskih osnovnih škola. Predviđen je po jedan edukativni susret po školi u trajanju od dva sata, a predavači će biti predstavnici Ministarstva za telekomunikacije i informaciono društvo, stručnjaci iz Posebnog odeljenja za visokotehnološki kriminal i referentni pedagozi. Nakon ovih, isti susreti planirani su za sve veće gradove u Srbiji (Niš, Novi Sad, Kragujevac...). Škole koje su zainteresovane za učešće u ovakvom vidu edukacije pozivamo da se jave na email adresu klikni.bezbedno@mtid.gov.rs.\nBiće pokrenut i kviz „Klikni bezbedno”, koji će se 1. marta pojaviti na sajtu Ministarstva (www.mtid.gov.rs), a inače je nagradnog karaktera i koncipiran je tako da svaka škola, bez obzira na lokaciju i broj đaka, ima jednake šanse da osvoji nagradu (laptop i projektor). U kvizu učestvuju đaci tako što se registruju putem emaila.\nAkciju zaštite dece na Internetu podržali su nedavno svi mobilni operateri u Srbiji i nadamo se tome da će se priključiti i većina internet provajdera. I „Svet kompjutera” se aktivno uključio, te ćemo u sledećim brojevima na ovoj strani imati edukativne tekstove koji će pokušati da široj populaciji objasne pojmove i prikažu pravilne načine za korišćenje Interneta i njegovih servisa. Naravno, sa posebnim akcentom na decu, mada internet prevare ne biraju godine.\n■ Zaštita dece na Internetu: akcija „Klikni bezbedno”\n■ Tržište mobilnih operativnih sistema\n■ „Šetnja sa dinosaurusima – spektakl u areni”\n■ MapSoft 3DPhoto i PhotoSoft Viewer\n■ Asus konferencija\n■ „Alisa u zemlji čuda”\n■ Dijagnostika računara\n■ Programiranje mobilnih telefona (3): Windows Mobile


Merci Montpellier - KOS magazin\nPrvi dio takmičenja u grupi A (Monpelje) je završeno bez posebnih\nuzbuđenja. Dvije utakmice su trebale da budu značajne, ali u jednoj trener\nIzraela nije želio da igra sa najboljom ekipom birajući sljedećeg\nprotivnika, dok je u drugoj vođena prava bitka za svaku loptu sve dok Poljska nije savladala tvrdog budućeg protivnika Srbije – Finsku.\nJoš jednom su finski navijači napravili izvanrednu atmosferu, ali i pored\n3.500 vatrenih severnjaka njihovi ljubimci nisu mogli da zaustave nalete\nPoljaka. Fizički snažnija ekipa Poljske postepeno je podizala nivo igre, i\nna kraju zasluženo slavila pobjedu kojom su reprezentativci ove zemlje ujedno izbjegli susret sa jednim od najopasnijih timova iz prvog dijela takmičenja, Srbijom. Svi igrači Poljske su dali svoj maksimum i borili se kao lavovi saskoro izjednačenim doprinosom u značajnoj pobjedi. Ipak, za nijansu bolji od ostalih je bio opasni šuter Adam Vakčinski sa 17 poena, koliko je u protivničkoj ekipi ubacio Haf, dok se puno više očekivalo od ponajboljih Finaca, Koponen i Marfi su bili ispod uobičajenog nivoa.\nDvije razočarane ekipe, Bosna i Hercegovina i Rusija, više su mislile o putu\nka Sarajevu i Moskvi, i zato ništa nije vrijedno zabilježiti osim konačnog\nrezultata 61 – 81, mada pobjeda Rusije ništa nije značila.\nSvi su očekivali da će utakmica za prvu poziciju da bude interesantna i da\nće Francuska i Izrael da pokažu visoki nivo košarke. Želje skoro punog\ngledališta (9.755 prisutnih) nisu ostvarene jer trener Izraela nije želio\nda pravi bilo kakav rizik, i čitavu utkmicu je ostavio najbolje igrače (Kaspi, Mekel i Elijahu) na klupi.\nNi Francuzi nisu ispoljavali veliku želju za igrom, ali su pobjedom od 25\npoena razlike (61 – 86) makar mamili aplauze domaćeg gledališta poslije uspješnih poteza. Svi igrači su postigli poene osim najboljeg strijelca svih evropskih prvenstava – jedino Toni Parker nije postigao niti jedan pogodak od 5 šutiranih lopti, iako je igrao najviše vremena – 22 minute. Vrijedno je\nzabilježiti da je mladi centar Mam Žaite postigao svoje prve poene na\nzvaničnim utakmicama Francuske.\nTakmičenje u Monpeljeu je bilo zaista dobro organizovano, utakmice\nFrancuske je pratilo više od 50.000 gledalaca, dok su bile značajne posjete\ni na ostalim utakmicama (zahvaljujući prije svega finskim navijačima, aliI i Francuzima koji su proveli vikend u košarkaskoj dvorani – njih oko 30.000). Niti jedan ozbiljni problem nije bio sa navijačima (grupa onih iz Bosne i Hercegovine je brzo urazumljena, a jedan od njih “najglasniji” je otpraćen kući u Holandiju).\nŠto se rezultata tiče – ostaje da se vidi u kojoj formi su zaista Francuzi, koji su igrali dovoljno dobro da pobjede sve utakmice. Biće interesantno\nvidjeti i kako će da reaguju na podršku od 27.000 navijača u Lilu.\nTakođe ce da bude značajno vidjeti da li će ostale plasirane ekipe moći da\niznenade: Izrael je izabrao Italiju, Poljska je željela da izbjegne Srbiju\ni probaće da nadmudre Špance, dok niko ne vjeruje da Finska može da ugrozi najdominantniju ekipu iz prvog dijela takmičenja.


ITA: Stranke će tražiti od Matarele da ostane na funkciji\nTanjug 29. januara 2022. 13:11\nRIM – Italijanske stranke na vlasti složile su se da zatraže od predsednika Italije Serđa Matarele (80) da ostane na toj funkciji još jedan mandat, nakon što parlament nije uspeo da pronađe alternativnog kandidata, izjavio je danas lider levičarske partije Slobodni i jednaki (LEU) Roberto Speranca.\n„To je velika radost“, rekao je Speranca novinarima nakon sastanka šefova vladajuće koalicija, preneo je Rojters.\nPoziv Matareliju je usledio nakon što italijanski parlament već pet dana ne može da se dogovori oko izbora novog predsednika.\n„Italijani ne zaslužuju nove višednevne konfuzije“, rekao je Mateo Salvini, lider desničarske stranke Liga.\n„Hajde da ponovo potvrdimo predsednika Matarelu…i Dragog i odmah se vratimo na posao popodne. Problemi Italijana neće čekati“, kazao je Salvini.\nPredsednik u Italiji ima pravo da imenuje premijere i često se poziva da rešava političke krize u trećoj po veličini ekonomiji evrozone, gde vlade u proseku preživljavaju jedva godinu dana.\nZa razliku od drugih država gde šefove država biraju građani na izborima, u Italiji 1.009 parlamentaraca i regionalnih predstavnika tajnim glasnajem bira predsednika.\nDa bi bio izabran kandidat mora da dobije 505 glasova.\nPosle neuspešnog glasanja održanog jutros, drugo glasanje je zakazano kasnije tokom dana.\nDnevnik Republika je objavio naslov „Parlament želi Matarelu“, ali ostaje nejasno da li bi on prihvatio drugi mandat, iako mnogi poslanici smatraju da bi njegovo ponovno imenovanje za predsednika bilo najbolji način da se održi status kvo i omogući vladi da se fokusira na borbu protiv pandemije kovid-19.


Nacionalna služba za zapošljavanje - Najnovije - Realizacija Lokalnog akcionog plana zapošljavanja u Topličkom okrugu \nRealizacija Lokalnog akcionog plana zapošljavanja u Topličkom okrugu\nProkuplje | Događaj, datum objave: 15. август 2019.\nNa osnovu potpisanih sporazuma o saradnji između NSZ i opština na teritoriji Topličkog okruga, u toku je realizacija javnih radova na kojima će biti angažovano 277 nezaposlenih lica koja pripadaju kategorijama teže zapošljivih.\nOdluke o sprovođenju javnih radova dobila su 32 poslodavca, pa će u opštini Prokuplje 20 poslodavaca zaposliti 197 lica, u Kuršumliji će 6 poslodavaca angažovati 31 lice, u opštini Blace 4 poslodavca – 20 lica, a u opštini Žitorađa 2 poslodavca zaposliće 29 lica.\nNajveći broj javnih radova organizuju preduzeća za komunalne usluge, a odnose se na sređivanje javnih površina, čišćenje divljih deponija i unapređenje životne sredine. Po brojnosti slede javni radovi iz oblasti socijalne podrške ugroženim kategorijama lica.\nPrilikom obilaska Doma za smeštaj i negu starih i bespomoćnih lica u Prokuplju, bili smo u prilici da se uverimo da se javni rad koji sprovodi ovaj poslodavac realizuje po planu i bez ikakvih problema.\n„Javni radovi su za našu ustanovu veoma koristan program, s obzirom da imamo veoma veliki krug koji treba održavati, 3 hektara površine. Zaposleni preko javnih radova nam pomažu da našu sredinu učinimo prijatnijom, pre svega našim korisnicima, ali i široj okolini, komšijama i svim građanima Prokuplja“, istakao je direktor Doma dr Nebojša Vukadinović.\nRazgovarali smo i sa angažovanim licima i pitali ih šta za njih znači uključivanje u javne radove. „Nama ovaj program puno znači, kako zbog primanja, koja nisu mala, tako i zbog radnog staža. Znači nam i što smo u prilici da pomognemo starijim osobama ovde u domu, sa kojima smo ostvarili veoma lepe kontakte. Svaka čast svima u kolektivu, sa svima lepo sarađujemo, od radnika, preko šefice do direktora“, kaže Zorica Stevanović, jedna od angažovanih radnika.\nSve opštine Topličkog okruga ove godine su izdvojile znatno veća sredstva u odnosu na prošlu godinu, kako za javne radove, tako i za ostale programe zapošljavanja. U toku je i realizacija programa samozapošljavanja, programa stručne prakse, kao i programa zapošljavanja osoba iz kategorije teže zapošljivih na novootvorenim radnim mestima, tako da će ukupno na osnovu sporazuma o saradnji biti zaposleno 329 nezaposlenih lica sa evidencije Filijale Prokuplje NSZ.\nBroj nezaposlenih lica na evidenciji prokupačke filijale NSZ se u poslednjih nekoliko meseci osetno smanjio. Na teritoriji Topličkog okruga, koji pokriva filijala, trenutno ima 10.936 lica, dok je na početku godine taj broj iznosio 11.960, a pre godinu dana 12.963.\nPotpisan sporazum o učinku NSZ datum objave: 30. јануар 2020. Veća šansa za posao preko programa Nacionalne službe za zapošljavanje\nJavni konkurs za dodelu sredstava za podršku razvoja preduzetništva grada Beograda za 2020. godinu datum objave: 29. јануар 2020. Sekretarijat za privredu Gradske uprave Grada Beograda raspisao je 24. januara Javni konkurs za dodelu sredstava za podršku razvoja preduzetništva grada Beograda za 2020. godinu.


Moguća uloga KAPK-a u promovisanju akademskog integriteta\nYou are at:Home»AUTORSKI TEKSTOVI»Moguća uloga KAPK-a u promovisanju akademskog integriteta\ndr Dragan Pavlićević\n(autor je doktorirao na temu savremene kineske politike na Univerzitetu u Notingemu i član je Kluba 500, udruženja građana koje se zalaže za poboljšanje standarda u visokom školstvu i nauci u Srbiji)\nAfere vezane za sumnje u plagijarizam kako profesora tako i studenata pokrenute pre godinu i po dana ozbiljno dovode u pitanje integritet i kvalitet visokog obrazovanja u Srbiji. Nekoliko slučajeva visokog profila privuklo je pažnju šire javnosti. Odgovor nadležnih institucija je generalno uzevši bio nezadovoljavajući, razlikovao se od slučaja do slučaja, i ukazao na nedorečenost i proizvoljnu upotrebu postojećeg regulativnog i institucionalnog okvira za proveru i sankcionisanje plagijarizma. Ako su uopšte i bile pokrenute, procedure za ispitivanje sumnji o plagijarizmu pokazale su se kao nedovoljne da obezbede nezavisnu proveru navoda. Čak i slučaj naučnog rada Siniše Malog i drugih autora koji je povučen iz naučnog časopisa “Organization and Management” nije rezultirao određivanjem i sproveđenjem adekvatnih posledica po plagijatore iako je plagijarizam nesumnjivo nezavisno dokazan sankcijama institucije koja – simptomatično – ne pripada visokoškolskom sistemu Srbije. Ovako traljav odgovor relevantnih institucija, kao i nedostatak oštre reakcije akademskih radnika u Srbiji, uz tek pokoji izuzetak, u ovim slučajevima koji imaju posledice po reputaciju domaće nauke i svih naučnih radnika , krajnje je zabrinjavajući i zahteva promišljanje i analizu.\nZapravo, verovatno je da ovi slučajevi predstavljaju samo vrh ledenog brega i da je u domaćoj akademskoj produkciji plagijarizam široko rasprostranjen. Ono što je sigurno je da su se trenutno propisana rešenja pokazala neadekvatnim da utvrde stepen prisutnosti plagijarizma u akademskoj praksi kao i da obezbede stručnu i nepristrasnu proveru navodnih plagijata. Svaka sumnja u plagijarizam koja nije adekvatno proverena baca mrlju na celokupnu akademsku struku u Srbiji i efektivno urušava kredibilitet ne samo navodnih plagijatora već i i čitave akademske zajednice. Svako ko prisvoji akademsku titulu ili dobije stručno akademsko zvanje a počinio je čin intelektualne krađe doprinosi daljem urušavanju vrednosti i kvaliteta rada i rezultata akademskih institucija, sa pogubnim posledicima ne samo po akademsku zajednicu već i društvo. Stoga, preko je potrebno da ponovo razmislimo o uspostavljanju pravila i procedura kojim bi se na zadovoljavajući način sprečio plagijarizam i očuvao integritet akademske struke u Srbiji.\nNeki pozitivni pomaci načinjeni su nedavno uvođenjem akademske čestitosti kao principa naučnog i akademskog rada u Zakon o naučnoistraživačkoj delatnosti kao i usvajanjem pravilnika na nivou Univerziteta u Beogradu kojim se plagijarizam definiše kao prekršaj i propisuju disciplinske mere. Ipak, oni nisu dovoljni za sistematsko suočavanje sa plagijarizmom i raznolikim problemima koji proističu iz rasprostranjenosti i normalizacije praksi kojima se krši princip akademske čestitosti.\nOvaj komentar ne pretenduje da ponudi sveobuhvatno i potpuno rešenje za problem plagijarizma, već da iznese argumente i ideje o nekim specifičnim merama koje bi mogle da posluže toj svrsi i tako doprinese javnoj i stručnoj diskusiji koja će, nadamo se, tek uslediti. Konkretno, sledeći pasusi bave se mogućim doprinosom Komisije za Akreditaciju i Proveru Kvaliteta (KAPK) u promovisanju i obezbeđivanju poštovanja principa akademske čestitosti u domaćoj akademskoj praksi. KAPK-ov mandat i jedinstvena uloga u okviru sistema visokog obrazovanja u Srbiji, po mišljenju autora, trenutno nisu u dovoljnoj meri iskorišćeni za sprečavanje plagijarizma u izradi akademskih diplomskih i stručnih radova.\nKAPK i provera kvaliteta\nPrema zvanično ustanovljenoj misiji KAPK-a  osnovni cilj ove institucije je da doprinese održanju i unapređenju kvaliteta visokog obrazovanja u Srbiji. KAPK je pravno nadležan za uspostavljanje i sprovođenje sistema za obezbeđenje kvaliteta rada svih Visokoškolskih ustanova u Srbiji, što čini kako kroz uspostavljanje relevantnih smernica i standarda kao podzakonskih akata, tako i kroz sprovođenje procesa kontrole kvaliteta visokoškolskih ustanova kroz proveru implementacije ovih standarda u praksi. Potonje KAPK čini sa pozicije nezavisne institucije, kroz proveru kvaliteta i primene internih procedura visokoškolskih ustanova za proveru kvaliteta, kao i kroz sprovođenje sopstvenih, spoljnih procedura za proveru kvaliteta ovih ustanova.\nPrema Zakonu o Visokom Obrazovanju KAPK je zadužen da, između ostalog,\n– sprovodi proceduru akreditacije Visokoškolskih ustanova (VŠU)\n– predlaže Nacionalnom savetu za visoko obrazovanje (NSVO) standarde za samovrednovanje VŠU\n– predlaže NSVO standarde i postupke za spoljašnju proveru VŠU\n– pomaže i sarađuje sa VŠU u obezbeđenju i promovisanju obezbeđenja kvaliteta\nTakođe, KAPK, na osnovu utvrđenih gorepomenutih standarda, sprovodi procedure za spoljnu proveru kvaliteta VŠU, kao deo procesa akreditacije i kontrole kvaliteta VŠU. Prema sopstvenoj proceni, iznetoj u Izveštaju o samovrednovanju KAPK-a, najveći deo KAPK-ovih aktivnosti „odnosi se na spoljašnju proveru kvaliteta VŠU, koja ima za cilj da oceni razvoj njihovog unutrašnjeg sistema kvaliteta“. Ona to čini evaluacijom izveštaja o samovrednovanju i prateće dokumentacije, a zatim i izravnim uvidom u rad VŠU kroz posete i praćenja relevantnih aktivnosti u slučaju utvrđenih nedostataka. Prema istom dokumentu, spoljašnja provera kvaliteta se takođe vrši periodično „prema godišnjem planu aktivnosti, po posebnom nalogu NSVO, na zahtev neke VŠU ili po naređenju ministra“ u periodu između dve akreditacije. U trenutnoj praksi, rezultat spoljašnje provere kvaliteta u ovom drugom slučaju nema direktnog uticaja na dozvolu za rad, odnosno akreditaciju VŠU već je u funkciji prepoznavanja mogućih nedostataka na osnovu kojih se VŠU u pitanju daju preporuke za poboljšanje kvaliteta.\nUzevši u obzir ovakav mandat KAPK-a, usredsređenost i svrsishodnost KAPK-ovih standarda i procedura od ključnog je značaja za efikasno promovisanje i obezbeđivanje kvaliteta VŠO u Srbiji, pa samim tim i njenog ključnog aspekta, akademskog integriteta.\nAdekvatnost KAPK-ovih standarda i procedura za identifikovanje i borbu protiv plagijarizma\nNažalost, ovi standardi i procedure trenutno ne mogu u potpunosti da odgovore ovom zadatku. Usled ograničenog prostora, ponudiću samo jedan kraći opis ove problematike u sledećem pasusu.\nU KAPK-ovim standardima za proveru kvaliteta koji se utvrđuju kako kroz samovrednovanje VŠU, tako i spoljašnjom proverom, odnosno od strane recenzenata nominovanih i obučenih od strane samog KAPK-a i nadležnih komisija, nalaze se, između ostalih, oblasti i standardi koji se tiču istraživačkog rada i rezultata, ocenjivanja učenika, javnosti rada, postojanja i kvaliteta unutrašnjih sistema za proveru i unapređenje kvaliteta. Sve ove oblasti mogu i moraju da se dovedu u vezu sa plagijarizmom i načinom na koji se on utvrđuje, sprečava i sankcioniše. Nažalost, standardi su slabo razrađeni kroz indikatore u uputstvima za njihovu proveru pa se tako ne dolazi do verodostojne provere relevantnih praksi na VŠU. Na primer, uputstva za primenu Standarda 6 Pravilnika o standardima samovrednovanja i ocene kvaliteta VŠU koji se tiče kvaliteta istraživačkog rada ne sadrže referencu o poštovanju akademske čestitosti, osim u najopštijem smislu da sadržaj i rezultati treba da budu usklađeni sa evropskim ciljevima i standardima, iako su autentičnost i originalnost rada opšteprihvaćeni kao prvo i osnovno merilo istraživačkog rada. Standardi 1, 2 i 3 istog Pravilnika koji se ponaosob tiču strategije, standarda i postupaka, i sistema obezbeđenja kvaliteta na VŠU takođe ne insistiraju na postojanju pravila i procedura za obezbeđenje poštovanja principa akademske čestitosti u praksi VŠU. Ovi primeri ilustruju da se u okviru sadašnjeg pristupa proveri kvaliteta ne može doći do razumevanja stepena raširenosti plagijarizma u akademskim radovima proizvedenim od strane naučno-istraživačkog osoblja i studenata VŠU ali, i još važnije, ni do njegovog efektivnog suzbijanja. Nažalost, propuštena je prilika da se relevantni indikatori i postupci provere ovih opštih smernica adekvatno razviju i u uputstvima recenzentima koji vrše proveru i ocenu navedenih standarda i u strukturi i sadržaju njihovih izveštaja.\nTakođe, ključni nedostatak u proceduri spoljašnje provere kvaliteta je što se ova bazira na evaluaciji dokumenata koje podnosi sama VŠU – čime se praktično onemogućava istinski nezavisan uvid u implementaciju standarda VŠU – kao i posetom VŠU. Što se same posete tiče, Propisano je da traje oko 4 sata i podrazumeva razgovor sa upravom, zaposlenima i studentima i uvid „u prostorne i ostale resurse za nastavni i straživački proces“! Tako ispada da lični utisci komisije koja poseti VŠU o (ne)zadovoljstvu studenata ili adekvatnosti prostorija imaju veću težinu i posledice po VŠU nego (ne)postojanje mehanizama za preventivu praksi koja krše principe akademske čestitosti, uključujući i plagijarizam. Ovi primeri govore u prilog oceni da ovakav okvir za proveru kvaliteta nije u stanju da na informisan i ekspertski način uspostavi, proveri i unapredi suštinske standarde kvaliteta na VŠU, uključujući i one koje se tiču promovisanja i obezbeđivanja akademskog integriteta.\nPredlozi za angažman KAPK-a u proveri prisustva plagijarizma u praksi VŠU\nPostavlja se pitanje da li KAPK treba i može više da doprinese u preventivi i sankcionisanju plagijarizma u visokom obrazovanju? Odgovor je nesumnjivo pozitivan. Uzevši u obzir misiju i zakonske nadležnosti KAPK-a, ova institucija morala bi da inkorporira utrđivanje stepena poštovanja principa akademske čestitosti u praksi VŠU u svoje standarde i procedure na nedvosmislen i efektivan način.\nTo bi se konkretno moglo uraditi sledećim merama:\n-razvijanjem jasnih indikatora u okviru postojećih ili novih standarda koji bi se konkretno usredsredili na plagijarizam i akademsku čestitost\n– insistiranjem na izradi i primeni jednog univerzalnog, ili pojedinačnih ali usklađenih pravilnika o akademskoj čestitosti na svim VŠU u Srbiji, čija bi praktična primena bila izložena ekspertskoj oceni pri procesu akreditacije i spoljašnje provere\n– regularnim proverama pridržavanja VŠU ovim standardima kroz posebnu proceduru spoljašnje provere koja bi se sprovodila i van ciklusa akreditacije\n– obaveznim osnivanjem javnih depozitorijuma diplomskih, master i doktorskih radova proizvedenih pod okriljem VŠU, čiji bi monitoring u cilju provere eventualnog tolerisanja plagijarizma bio deo gorenavedenih provera\n– uspostavljanjem i primenjivanjem procedura za monitoring eventualne rasprostranjenosti plagijarizma u stručnim radovima nastavnog osoblja VŠU koje bi takođe bile deo gorenavedenih regularnih provera\n– jasnim posledicama po VŠU koje nemaju uspeha u prevenciji, odnosno tolerišu plagijarizam u radovima svojih studenata i osoblja, koje bi prevazišle izdavanje preporuka za poboljšanje već u određenim slučajevima imale automatske i suštinske posledice po status VŠU\nNaravno, ovakve promene u radu KAPK-a same po sebi ne bi bile garant za efikasno suzbijanje plagijarizma. Uzroci plagijarizma su mnogostruki i ne tiču se samo neefikasnog sistema kontrole. Ipak, ovakve promene bile bi važan korak napred i mogle bi značajno doprineti očuvanju kredibiliteta sistema visokog obrazovanja, pogotovo u kontektsu nekog novog, integrisanog mehanizma za borbu protiv plagijarizma koji bi podrazumevao i sličan napredak u sferi zakona i institucija relevantnih za pospešivanje kvaliteta visokoškolskog obrazovanja kod nas.\nKAPK predstavlja logično mesto za početak ovakve reforme. Između ostalog, KAPK pretenduje da bude pokretač unapređenja kvaliteta u oblasti visokog obrazovanja, a među ciljevima uspostevljenim strategijom za period 2013-2017 ističe se „poboljšanje nacionalnih standarda i smernica zbog potreba akademske zajednice, nacionalne stragije za obrazovanje, ili promena u Evropskim standardima i smernicama“ (autor podvukao). Nadamo se da ima volje da se ovakva strategija zaista i sprovede – afere vezane za plagijarizam i nepoštovanje principa akademske čestitosti na najjasnji mogući način ilustruju potrebu da se na ovaj problem hitno i adekvatno reaguje upravo na nivou propisivanja i sprovođenja pravila i procedura za suzbijanje plagijarizma, u čemu KAPK može i treba da igra vodeću ulogu.\n KAPK je osnovan 2006 kao nezavisna ekspertska organizacija pod Nacionalnim Većem Visokog Obrazovanja.


[es] - Formiranje baterije na MP3 Player-u\nFormiranje baterije na MP3 Player-u\n[es] :: Portable Players :: Formiranje baterije na MP3 Player-u\nFormiranje baterije na MP3 Player-u 15.03.2012. u 08:50 - pre 85 meseci\nimam Bitcat MP3 Player i zadovoljan sam ali mu baterija posustaje. Pretpostavljam da je to zbog isprekidanog punjenja preko USB-a dok stavljam, brišem ili organizujem fajlove na njemu dok je prikopčan na kompjuter.\nKada krenem negde na put, njegova baterija za slušanje samo radija ne izdrži ni 2 sata.\nZna li neko kako bih mogao da mu sačuvam bateriju od daljeg smanjenja izdržljivosti?\nVredi li sada nakon dužeg vremena pokušati sa obazrivijem punjenjem pomoću punjača a ne preko USB-a tipa formiranja baterije na mobilnom telefonu - kompletno je istrošiti pa kompletno je puniti - sačuvati kapacitet...\nRegistrovani: 18 ( MajorFatal, MaximusXV, SunnyBoy, Kolins Balaban, srbos, DSL, Grada22, Keez-a, duca011, calexx, jolemisa, pajper1, Millan1, Redfox, iglig, Branimir Maksimovic, bojanum, SG kamikaza )


OBJAVLJEN NAJNOVIJI IZVEŠTAJ EVROPSKE AGENCIJE ZA LEKOVE: Dve doze vakcine efikasne u borbi protiv delta soja | Novosti.rs\nTokom redovne nedeljne konfrencije za štampu, EMA nagalšava da nadgleda mutacije virusa i njihov mogući uticaj na efikasnost vakcina.\nUpozorava se da se veoma zarazni Delta soj brzo širi Evropom i svetom i da je zato važno da se što više građana kompletno vakciniše.\n- Pozvali smo građane Evrope da se zaštite tako što će da prime preporučene doze. Još je rano da potvrdimo da li bi eventualna treća, tzv. ''buster'' doza bila potrebna i kada jer još nemamo dovoljno informacija koliko traje zaštita dobijana od vakcina - kaže šef strategije vakcinacije u EMA, Marko Kavaleri.\nEMA ponavalja da sve četiri vakcine autorizovane u EU obezbeđuju "visoku zaštitu" od svih sojeva koji trenutno kruže Evropom, posebno kada su u pitanju teški simptomi i hospitalizacije.\nIstovremeno, preporučuje se primena dve doze u "najkraćem preporučenom vremenu".\n- Još je rano da predvidimo potrebu adaptacije vakcine na nove sojeve virusa. Radi se na ispitivanju takvih vakcina i EMA je aktivno angažovana sa proizvođačima kako bi dosli do dovoljno kliničkih podataka za buduće regulatorne korake ako se pokažu kao neophodni - nagalšaa Kavaleri.\nEvropska agencija za lekove ponovila je da je došla do zaključka da postoji retka, ali moguca vezu slučajeva miokarditisa i perikarditisa sa primenom RNK vakcina komapanija "Fajzer" i "Moderna".\nU EMA naglašavaju da nastavljau da nadgledaju eventualne rizike kod primene vakcina, ali i upozoravaju na veliki broj dezinformacija na internetu koje služe u aktivakcinalnim kampanjama, zbog čega su odlučili da na mešečnom nivou izlaze sa izveštajima o bezbednosti vakcina koji uključuju sve prijavljene slučajeve mogućih nuspojava kao i moguće smrtne ishode.\n- Važno je razumeti da su u pitanju samo sumnje da su vakcine uticale na ove nuspojave. Činjenica da je neko imao medicinski problem ili nažalost preminuo posle vakcinacije ne znači obavezno da je to izavano samo vakcinaom već nemom postojećim medicinskim probelmom nevezanim za vakcinaciju - zaključio je Kavaleri.\nvakcina virus korona vakcinacija Evropska agencija za lekove korona virus delta soj efikasnost delta soj korona virusa\nDIREKTOR CENTRA "VEKPTOR": Sastav „EpiVakKorone“ pogodan i za decu\nSASTAV vakcine „EpiVakKorona“ nije potrebno menjati prilikom vakcinacije dece, izjavio je direktor ruskog Državnog naučnog centra za virusologiju i biotehnologiju „Vektor“ Rinat Maksjutov.\n03. 07. 2021. u 10:21\nBELA KUĆA SAOPŠTILA: Počinje isporuka 2,5 miliona vakcina Bangladešu\nBELA kuća je saopštila da će 2,5 miliona doza vakcina Moderne početi da se isporučuje danas u Bangladeš.\n29. 06. 2021. u 22:36


Građani za Evropsku uniju i reforme - 381 vesti\nBy RedakcijaPosted on January 20, 2019\nUkoliko bi sutra bio održan referendum sa pitanjem “Da li podržavate učlanjenje Srbije u EU”, 55 odsto gradjana Srbije glasalo bi za, 25 odsto protiv, dok po 10 odsto ne bi glasalo ili ne zna šta bi odgovorilo, rezultat je najnovijeg istraživanja javnog mnjenja Evropska orijentacija gradjana Srbije.\nIstraživanje koje na svakih šest meseci sprovodi Ministarstvo za evropske integracije Srbije radjeno je prema standardu Evrobarometra, uz učešće 1.050 ispitanika starijih od 18 godina, saopštilo je to ministarstvo.\nPodrška gradjana reformama neophodnim za ulazak Srbije u EU veoma je visoka, kao i prethodnih godina. Od ukupnog broja ispitanika, 75 odsto smatra da bi reforme trebalo sprovoditi nezavisno od evropskih integracija, zbog dobrobiti gradjana i stvaranja bolje i uredjenije Srbije. To je 7,0 odsto veća podrška reformama nego pre šest meseci, navodi se u saopštenju.\nNa pitanje o bespovratnoj razvojnoj pomoći Srbiji od 2000. godine do danas, 25 odsto ispitanika prepoznalo je da je EU najveći donator u tom periodu, gradjani su na drugo mesto stavili Rusiju sa 23 odsto, dok je na trećem Kina sa 19, a na četvrtom Japan sa devet odsto.\nSve pozitivne asocijacije na Evropsku uniju, kako se dodaje, imaju trend rasta 49 odsto gradjana pojam EU povezuje sa boljom budućnošću za mlade, boljim životom, višim standardom, blagostanjem, putovanjima.\nKao najznačajnija pitanja i ona koja najviše utiču na njihov svakodnevni život, gradjani vide borbu protiv korupcije (21 odsto), reformu zdravstvenog sistema (16 odsto) i reformu pravosudja (15 odsto). Slede bolja zaštita ljudskih prava sa 11, reforma obrazovnog sistema sa 10 odsto, te reforme u oblasti poljoprivrede i zaštite životne sredine sa po 9 odsto.\nČlanstvo u EU, za 17 odsto gradjana predstavlja put ka boljoj budućnosti mladih ljudi i veće mogućnosti za zapošljavanje, 15 odsto je izdvojilo mogućnost za slobodnije kretanje unutar granica EU, dok devet odsto članstvo vidi kao mogućnost da se uredi stanje u Srbiji, dodaje se u saopštenju.\nTag: članstvo u EU Evropska Unija građani istraživanje javnog mnjenja pomoć Srbiji reforme\nPrevious post: Bespovratno za podsticaje u 2019. godini\nNext post: Šta Amerikanci znaju o Srbiji


Beta 7. februara 2018. 09:20\nSeverna Koreja osudila je danas južnokorejske aktiviste koji su demonstrirali protiv njenog učešća u zimskim Olimpijskim igrama u Pjongčangu i nazvala ih „gomilom psihopata“.\n„Trčali su okolo kao obezglavljeni pilići“, prenela je zvanična severnokorejska agencija KCNA i dodala da su demonstranti lajali na „brod crvenih“ poručivali im da se vrate kući i tražili jačanje saveza Južne Koreje i SAD.\n„Što je još gore nisu prezali da okaljaju dostojanstvo vrhovnog vodje Severne Koreje i da pale zastave Severne Koreje i Korejskog poluostrva“, navela je agencija.\n„Oni nisu ništa drugo nego slepi gangsteri niži od životinja“, navela je KCNA i nazvala demonstrante „ljudskim otpadom“.\nMirotvorni napori južnokorejskog predsednika Mun Džae Ina ne nailaze na jednoglasno odobravanje u Južnoj Koreji. Njegovi protivnici ga optužuju da je dozvolio Severu da uzme Olimpijske igre za taoca, i nazvali ih „Olimpijske igre Pjongjanga“.


Nevladine organizacije -- Data și ora publicării: 18.01.2019 22:38:32\nUNS-PREDSEDNIK-IO / Dragana Pejović nova predsednica Izvršnog odbora UNS-a\nBeograd (MEDIA EXPRES) / 18. januar 2019. / Novinarka nedeljnika NIN Dragana Pejović jednoglasno je izabrana za predsednicu Izvršnog odbora Udruženja novinara Srbije (UNS). Kako podsećaju iz UNS-a, prethodno je Petar Jeremić u septembru 2018. podneo ostavku na ovu funkciju.\nDragana Pejović rođena je 8. juna 1980. godine u mestu Lopare u Republici Srpskoj (BiH). Završila je novinarstvo na Fakultetu političkih nauka u Beogradu.\nU nedeljniku NIN radi od 2002. godine. Sarađivala je sa nemačkom novinskom agencijom DPA i dnevnikom “Građanski list”, sajtovima “Moj heroj“ i “Centar za evropske vrednosti“, UNICEF-om. Dobitnica je godišnje nagrade Akademije arhitekata Srbije za seriju istraživačkih tekstova o Mostu na Adi.\nOsim Dragane Pejović, članovi Izvršnog odbora UNS-a su i Slobodan Ćirić, Zoran Šaponjić, Milorad Doderović, Dragana Zečević, Valentin Mik, Olivera Milošević i Jelena Spasić.


FK Crvena zvezda - Ostali trofeji\nCrvena zvezda može da se pohvali velikim brojem nadaleko poznatih trofeja. U bogatoj istoriji crveno-beli osvajali su i pehare na turnirima koji nisu bili toliko popularni, ali su zasigurno kvalitetom zaslužili da se klub njima pohvali.\nPOBEDNIK KUPA PRVOLIGAŠKIH KLUBOVA 1973.\nU takmičenju prvoligaških klubova naš tim je savladao Željezničar sa 4:0,Vardar 2:1,Partizan sa 4:3.Prvi meč finala je odigran u Tuzli protiv Slobode koji je završen nerešenim rezultatom 0:0.Revanš u Beogradu je završen pobedom Crvene Zvezde od 2:0.\nSUPERŠAMPION JUGOSLAVIJE 1969. I 1972.\n1969.god.,naša Zvezda je odmerila snage sa pobednikom nacionalnog Kupa,Dinamom iz Zagreba.Prvi meč u Beogradu završen je ubedljivom pobedom od 4:1.Revanš u Zagrebu završen je pobedom našeg tima od 2:1.\n1972.god.,odmerili smo snage sa Hajdukom iz Splita.Prvi meč odigran u Splitu završen je našom pobedom od 1:0.Drugi meč u Beogradu završen je našom pobedom od 4:2.\nLIGA JU ŠAMPIONA 1972. i 1973.\nPrvo mesto smo osvojili uz jedan poraz i remi kako bismo osvojili JU Ligu.Prvi meč je ostvarena pobeda protiv Hajduka iz Splita,u drugom meču je zabeležen i jedini poraz protiv Sarajeva.Treća utakmica pobeda protiv Željezničara,zatim protiv Dinama iz Zagreba,Vojvodine .U zadnjem susretu koji je bio neizvestan ostvaren je remi protiv Partizana.\n1. CRVENA ZVEZDA - Hajduk Split 3:1\n2. Sarajevo - CRVENA ZVEZDA 3:1\n3. Željezničar - CRVENA ZVEZDA 2:3\n4. Dinamo Zagreb - CRVENA ZVEZDA 1:2\n5. CRVENA ZVEZDA - Vojvodina 2:1\n6. Partizan - CRVENA ZVEZDA 3:3


Pet „trka“ velikih sila koje će obeležiti 2019. godinu - 16.01.2019, Sputnik Srbija\nGodina koja tek što je nastupila, obećava mnoštvo dešavanja kako na međunarodnoj političkoj, tako i na ekonomskoj sceni. Jedno će svakako biti zajedničko ... 16.01.2019, Sputnik Srbija\nvesti, svet, iran, kina, izrael, huavej, ekonomija, politika\n07:03 16.01.2019 (Osveženo: 04:27 26.08.2021)\nMala je šansa da će takvi igrači igrati po pravilima „fer-pleja“. Štaviše, kako stvari stoje, mogu se očekivati još veća konkurencija, ali i sve manje poštovanje pravila tržišta ili međunarodne političke scene.\nAko sagledamo političku situaciju, nekoliko je gorućih tema koje će obeležiti ovu godinu — stranački izbori unutar američkih demokrata, izbori za Evropski parlament, ali i prevremeni izbori u Izraelu, dok će ekonomski gledano, ovu godinu obeležiti dve ogromne trke — osvajanje kosmosa, ali i borba za tržište pete generacije u sferi telekomunikacija.\n25 Januar 2018, 23:15\nProšli izbori održani su 2014. godine, kada je proces transformacije Zapada tek počeo — evroskeptici su već tada ostvarili značajan uspeh. Međutim, za proteklih pet godina došlo je do velikih promena, koje su u bukvalnom smislu potresle celokupnu strukturu EU, a za to su u najvećoj meri odgovorni „populisti“.\nKoliko će oni uspeti da kapitalizuju svoj rast popularnosti i pojačaju svoje prisustvo u Evropi, zavisiće od mnoštva faktora, ali svakako da će novi izborni sistem, koji je usvojen tokom 2018. godine, pomoći evropskoj eliti da se u određenoj meri odupre najezdi „populista“.\nŠtaviše, u Briselu, Berlinu i Parizu ne kriju mogućnost „najcrnjeg“ scenarija — pojave evroskeptičnog parlamenta, zbog čega će aktuelni lideri u svemu nastaviti da traže „ruski trag“, kako bi ojačali svoju poziciju u javnosti.\n26 Decembar 2018, 22:18\nJesenas se kriza unutar vodeće koalicije Izraela drastično zaoštrila, a u osnovi su se našla dva problema — odnos prema konfliktu u pojasu Gaze, kao i pravila za primanje novih članova u Izraelske odbrambene snage.\n12 Decembar 2018, 14:08\n13 Januar 2019, 13:24\nS tim u vezi, američka kompanija „Spejs iks“, na čelu sa Ilonom Maskom, najavila je da će raditi na testiranju sopstvenog pilotiranog svemirskog broda „Kru dregon“, a u planu je da do kraja godine predstavi i najnoviji brod koji će biti u stanju da prebaci ljude na Međunarodnu svemirsku stanicu. Istovremeno, sprovode se i testiranja broda „Orion“ u vlasništvu američkog „Lokid Martina“ i evropskog „Erbasa“.\nMeđutim, veliki pomak je načinila Kina, nakon što je sonda „Čamge-4“ uspela da sleti na tamnu stranu Meseca. Pored toga, ta zemlja je izvela ubedljivo najveći broj lansiranja u svemir, daleko više od njenih glavnih konkurenata — Rusije i Amerike.\nSve u svemu, 2019. neće biti dosadna — iako ćemo biti svedoci ne samo ovih pet, nego verovatno još 4.995 različitih trka, ovih pet pokazuju samo do koje mere će se politička borba zaoštriti i kako će izgledati međunarodna konkurencija koju mnogi vodeći stručnjaci do pre nekoliko godina nisu mogli ni da zamisle da će postojati.


Orleans poražen: Halilović pružio veoma dobru partiju - sport1.ba\nOrleans poražen: Halilović pružio veoma dobru partiju\n04.05.2018 u 23:40\nKošarkaši Orleansa su poraženi u 31. kolu francuske PRO B lige od Roannea sa 74:72 iako su većim dijelom utakmice imali prednost.\nOrleans je nakon prve četvrtine vodio 27:13, ali se Roanne vratio u drugoj dionici koju je riješio u svoju korist rezultatom 20:11, pa se na poluvrijeme otišlo sa pet poena prednosti gostiju, 38:33.\nGosti su i treću četvrtinu riješili u svoju korist, bilo je 19:15, pa se u posljednjih deset minuta ušlo sa devet poena prednosti Orleansa, bilo je 57:48, ali se Roanne vratio u posljednjoj četvrtini koju je dobio 26:15 i koševima Williamsa dvije sekunde do kraja došao do pobjede.\nUpravo je Williams bio najbolji u pobjedničkom timu sa 18 poena, šest skokova i dvije asistencije dok je Jackson uz 16 poena dodao pet asistencija i četiri skoka. Još je dvocifren bio Tanghe sa 14 poena, tri skoka i dvije asistencije.\nKod Orleansa najbolji je bio McAlarney sa 20 poena, te po dva skoka i asistencije, a naš Miralem Halilović je susret završio sa 15 poena, devet skokova i četiri asistencije. Još je dvocifren bio Sommerville sa 11 poena, 13 skokova i dvije asistencije.\nRoanne-Orleans 74:72 (13:27, 20:11, 15:19, 26:15)\nPoslije odlične sezone Zmaj produžio ugovor sa klubom\nMiralem Halilović nije uspio sa Orleansom obezbijediti plasman u viši rang francuske košarke, no njegov klub je potvrdio da je produžio ugovor sa njim na još godinu.\nSelektor košarkaške reprezentacije Bosne i Hercegovine Duško Vujošević danas je saopštio spisak igrača na koje računa za III ciklus kvalifikacija za Svjetsko prvenstvo u Kini.\nOrleans iznenađujuće poražen, Haliloviću falio skok za double-double\nKošarkaši Orleansa su u 32. kolu Pro B lige poraženi na svom parketu od Fos-sur-Mera sa 78:68.\nSedam poena Halilovića u pobjedi Orleansa\nEkipa Orleansa je u 27. kolu francuske druge lige pobijedila Charleville-Mezieres sa 80:64.


Turneja trofeja UEFA Champions League, koju predstavlja UniCredit, boravit će u Bosni i Hercegovini od 06. do 15. oktobra, gdje će posjetiti Sarajevo, Tuzlu, Derventu i Bihać\nUniCredit će u narednih sedam sedmica povesti trofej UEFA Champions League na osmu po redu turneju kroz Evropu. U periodu od 13. septembra do 30. oktobra, trofej će posjetiti 16 gradova u 5 zemalja, počevši sa Rumunijom, nakon koje će posjetiti Srbiju, Bosnu i Hercegovinu, Hrvatsku i Mađarsku.\nLegendarni trofej boravit će u Bosni i Hercegovini od 06. do 15. oktobra, gdje će biti izložen u Sarajevu, Tuzli, Derventi i Bihaću.\nFudbalski fanovi će tokom turneje imati priliku da se fotografišu sa trofejem i osobno upoznaju slavne fudbalere.\nTurneja trofeja će početi u Jašiju u Rumuniji sa konferencijom za medije 13. septembra.\nNakon toga, crveni kamion Turneje trofeja će se zaustaviti u još 15 gradova i otvoriti svoja vrata javnosti, koja će imati priliku pogledati besplatnu izložbu. U središtu izložbe će biti legendarni trofej najprestižnijeg klupskog fudbalskog takmičenja.\nFudbalski fanovi moći će se fotografisati sa trofejem, igrati interaktivne igrice i vidjeti uzbudljivu izložbu suvenira sa potpisom nekih od najvećih legendi koji su igrali u UEFA Champions League.\nU glavnim gradovima, fanovi će imati priliku da se upoznaju i fotografišu sa ambasadorima UEFA Champions League - bivšim fudbalskim legendama.